ml fr ml ml ml ml ml ml ml ml ml ml en ml ml ml ml ml ml ml ml ml en en en en ml en en ml ml ml ml ml ml en ml en ml ml ml en en en ml ml en ml en ml en ml en ml en en ml ml ml en ml ml ml ml tr ml fi ml en ml fi ml en en ml ml ml ml ml ml ml en ml ml ml ml ml ml ml en ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en ml ml ml ml ml ml ml ml ml ml en ml ml ml ml ml en ml ml ml ml en ml ml en ml ml en ml ml ml ml en ml en ml ml fi ml en ml ml ml ml ml ml ml ml ml ml ml ml ml ml ml en ml ml en ml ml en en en ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml en en ml ml ml ml ml ml ml ml ml ml ml ml ml ml ml ml ml en ml ml ml ml ml pt en en en ml en en en en ml ml ml ml ml ml ml ml ml ml ml ml ml ml ml ml ml ml ml ml en en en en ms en ml ml ml ml ml ml ml ml ml ml en ml ml ml ml en ml fr ml ml ml ml ml ml ml ml ml ml en ml ml ml cs en cs da en en cs cs da da en en cs cs en en en fr cs en da cs en en cs cs en en en ml ml ml ml cs cs da en en en en en en en cs en cs da en en cs cs da da en en cs cs en en en fr cs en da cs en en cs cs en en en ml ml ml ml cs cs da en en lv ml ml en en en eu en en ml uk en
ദേവുട്ടി പറയട്ടെ ........: January 2011
അപ്രതീക്ഷിതമായിരുന്നു എന്റെ മൂകാംബിക ദര്‍ശനം.വളരെക്കാലമായി ആ സന്നിധിയില്‍ എത്തിച്ചേരണം എന്നും ദര്‍ശനഭാഗ്യം ലഭിക്കണം എന്നും കൊതിക്കുന്നു.പക്ഷെ നമ്മള്‍ മനുഷ്യര്‍ മാത്രം വിചാരിച്ചാല്‍ പോര !! ദേവിയും സങ്കല്പ്പിക്കണം എന്നതിന്റെ ഉത്തമോദ്ധാഹരണം ആണ്  23 നു പുറപ്പെട്ട എന്റെ ഈ യാത്ര! 21 നു ആയിരുന്നു എന്റെ സുഹൃത്ത് എന്നെ വിളിക്കുന്നത് "പറ്റുമെങ്കില്‍ നാളെത്തന്നെ ദേവിയെ ദര്‍ശിക്കുക ! പറ്റുമെങ്കില്‍ എന്നല്ല-പോകണം പോയെ തീരൂ " അതെ ...ഞാന്‍ അനുസരിക്കുകയായിരുന്നു.ദേവിയുടെ വാക്കാണ്‌ ..
അങ്ങിനെ അന്നേ ദിവസം രാവിലെ പുറപ്പെട്ടു.അച്ഛനും അമ്മയും ഞാനും! ഞാന്‍ ഏറെ ഇഷ്ടപ്പെട്ട മുഹൂര്‍ത്തം.അനിയന്‍ ആണ് കാര്‍ ഓടിച്ചത്(റെയില്‍വേ സ്റെഷനിലെക്ക്) .കുളി കഴിഞ്ഞു നനഞ്ഞ മുടിയും ചുണ്ടില്‍ മന്ത്രവുമായി ദേവിയുടെ തിരുനടയും മനനം ചെയ്ത് യാത്ര ആരംഭിച്ചു.അവന്‍ CD ഇട്ടിട്ടുണ്ട്.തമിള്‍ ഗാനങ്ങളുടെ തട്ട് പൊളിയന്‍ ഗാനങ്ങള്‍ എനിക്ക് അരോചകമായ് തോന്നി. ഞാന്‍ പറഞ്ഞു "റാണാ..ഗായത്രീ മന്ത്രം വക്കൂ "ഗായത്രിയോ? അപ്പുറത്തെ ഗായത്രിയാണോ യേച്ചി ....." അവന്‍ എന്നെ കളിയാക്കിയതാണ്.നീരസം ഉള്ളില്‍ ഉണ്ടെങ്കിലും അത് പുറത്ത് കാട്ടാതെ മന്ത്രം ഉരുവിടുകയായിരുന്നു...എന്തോ ...എന്റെ മനസ്സ് കണ്ട മാതിരി അവന്‍ ഗണപതി സ്തുതി വച്ചു.എനിക്ക് സന്തോഷമായി."വിഘ്നേശ്വര.......വിഘ്നം  വരുത്തല്ലേ.."
അങ്ങിനെ റെയില്‍വേ സ്റെഷനില്‍ അവന്‍ നമ്മളെ ഇറക്കി.ഒന്നര മണിക്കൂര്‍ യാത്ര കഴിഞ്ഞു ഇറങ്ങിയപ്പോള്‍  പുറത്തെ തണുത്ത മഞ്ഞിന്റെ നനുത്ത സ്പര്‍ശം മനസ്സിനെ കുളിര്‍പ്പിച്ചു.കാറിനുള്ളിലെ കൃത്രിമ തണുപ്പ് അനുഭവിച്ച എന്നില്‍ ,മനുഷ്യര്‍ എന്തിനു ഇത്തരം കൃത്രിമങ്ങളുടെ പുറകെ പോകുന്നു എന്ന തോന്നല്‍ ഉളവായി. ഇത്തിരി നേരം അതിനെകുറിച്ച്  ചിന്തിച്ചു. ചായയും വടയും കഴിച്ചതോടെ ട്രെയിനിന്റെ ചൂളം വിളി കേള്‍ക്കാനായി ഒപ്പം അറിയിപ്പിന്റെ കുയില്‍ നാദവും...സീറ്റ് ഒട്ടുമിക്കതും ഒഴിഞ്ഞ അവസ്ഥയില്‍ ആയിരുന്നു.റെയില്‍വേ സ്റെഷനില്‍ നിന്നും വാങ്ങിയ എം ടി  യുടെ "വാനപ്രസ്ഥം" വായിക്കാനുള്ള തിരക്കിലായിരുന്നു ഞാന്‍ .തൊട്ടടുത്ത സീറ്റില്‍ തെലുങ്ക്‌ പറയുന്ന മലയാളി ദമ്പതികള്‍ .ഇത്തിരി പ്രായം ചെന്നവര്‍ .ആ സ്ത്രീ അദ്ദേഹത്തോട് പറയുകയാ...ദേ ...നോക്കിയേ... എം ടി  യുടേതാ...നോക്കിക്കോട്ടേ എന്ന് എന്നോട് അനുവാദം വാങ്ങി അദ്ദേഹം പുസ്തകത്തിന്റെ പേര് നോക്കി.അത് വായിച്ചതാണെന്ന ഭാവം ആ മുഖത്ത് അനുഭവവേദ്യമായി.1993 ഇല്‍ എം.ടി വാസുദേവന്‍ നായര്‍ക്ക്  ഓടക്കുഴല്‍ അവാര്‍ഡ് നേടിക്കൊടുത്ത കഥ.നാല് ശ്രേഷ്ടങ്ങളായ കഥകളാണ് ഈ സമാഹാരത്തില്‍ .അത് ഞാന്‍ ഇപ്പോഴേ വായിക്കുന്നുള്ളൂ  എന്ന അപകര്‍ഷതാ ബോധം എന്നില്‍ ലജ്ജയുണര്‍ത്തി.എങ്കിലും വായന തുടങ്ങി.അമ്മ പിറുപിറുക്കുന്നുണ്ട് ."അവള് തുടങ്ങി വായന" എനിക്കമ്മയോടുള്ള എതിര്‍പ്പ്  ഇതിനു മാത്രമാണ് ..
വാനപ്രസ്ഥം ഹൃദ്യമായ ഒരു വായന സമ്മാനിച്ചു.അതിലും കൊല്ലൂര്‍ മൂകാംബികാ ദര്‍ശനം ആണ് പ്രമേയം എന്നത് കണ്ട ഞാന്‍ സ്തബ്ദയായി.പഴയകാലത്തെ ഒരു മാഷും ശിഷ്യയും.അവരുടെ അനുരാഗമഴ വളരെ നന്നായി എം.ടി അവതരിപ്പിച്ചിരിക്കുന്നു.വയസ്സുകാലത്ത് ഈ തീര്‍ഥാടനത്തിന്  അവര്‍  ഒന്നിച്ചിരിക്കുന്നു.കുടജാദ്രിയിലും പോകുന്നുണ്ട്.അത് വായിച്ച മുതല്‍ അവിടെയും പോകണം എന്ന ആഗ്രഹം മുള പൊട്ടി.അങ്ങനെ മൂന്നു മണിക്കൂറില്‍ കൂടുതല്‍ യാത്ര,മംഗലാപുരം എത്തി.ഇനി ബസ്സില്‍ ഒരു നാലര മണിക്കൂര്‍ യാത്രയും കൂടി യുണ്ട് ...കൊല്ലൂരിലെക്കുള്ള ബസ്സ്‌ പെട്ടെന്ന് കിട്ടുക എന്നത് ഒരു ഭാഗ്യം തന്നെയാണ്.ഞങ്ങള്‍ എത്തിയപ്പോളെക്കും പോകാന്‍ ഒരുങ്ങി നില്‍ക്കുന്ന ഒരു ബസ്സ്‌.ഭക്ഷണം കഴിക്കണ്ടേ എന്ന് അമ്മ പറയുന്നുണ്ട്.പക്ഷെ അതൊന്നു കൂട്ടാക്കാതെ അച്ഛന്‍ കയറി.കൃത്യം 3 സീറ്റ് ഒഴിച്ചിട്ട മാതിരി! നമ്മുക്കുവേണ്ടി ആ ബസ്സ്‌  സീറ്റും ഒഴിച്ചിട്ടു കാത്തുനില്‍ക്കുന്നു!ദേവീ ..മൂകാംബികേ ....ദേവിയുടെ സാമീപ്യം അറിഞ്ഞമാതിരി.എന്തായാലും ഇതുവരെ ഒരു കുഴപ്പം ഒന്നും ഉണ്ടായില്ല.അടുത്തിരിക്കുന്നവര്‍ ഒക്കെ എത്രയോ മുന്നേ വന്നവര്‍ ! ആരും ഭക്ഷണം കഴിച്ചില്ല എന്ന് കേട്ടതോടെ അമ്മക്ക് ആശ്വാസമായി.ബസ്സ് എവിടെയെങ്കിലും നിര്തുമല്ലോ. പക്ഷെ ഞാന്‍ ആഗ്രഹിച്ചത് ഇത് തന്നെയായിരുന്നു...അങ്ങനെ ബസ്സ്‌ നീങ്ങിത്തുടങ്ങി...മടുപ്പ് തീരെ ഉണ്ടായിരുന്നില്ല..industrial ഏരിയ ആയ മംഗലാപുരം ടൌണ്‍ കഴിഞ്ഞതോടെ കാടുകള്‍ ആണ്...ഉഡുപ്പി ഒരു മെയിന്‍ സ്റൊപ്പാണ്.ആളുകള്‍ കയറുന്നുണ്ട്....ഇരിക്കുന്നവരില്‍ മിക്കവാറും ആളുകള്‍ കൊല്ലൂരില്‍ ഇറങ്ങേണ്ടവര്‍ ആണ്..കന്നഡ ഭാഷയില്‍ പറയുന്നതൊന്നും മനസ്സിലാകുന്നില്ല.പക്ഷെ അപ്പ,അമ്മ എന്ന് മനസ്സിലായി..എല്ലാ ഭാഷയിലും അപ്പയും അമ്മയും തന്നെ ആശ്വാസം !!!
കുന്താപുരത്ത് എത്തിയപ്പോള്‍ കുറച്ചു സമയം നിര്‍ത്തി .ഡ്രൈവര്‍ പറഞ്ഞു "എയിട്ട് മിനുട്ട് " എന്ന്...ഇതെന്താപ്പാ...ഒരു എട്ടു മിനുട്ടിന്റെ കണക്ക് ?? അപ്പോളേക്കും അമ്മ അടുത്ത് ഉള്ളവരോട് കമ്പനി തുടങ്ങിക്കഴിഞ്ഞു.. പൂരം വര്ത്തമാനമാണ്..ഞാന്‍ സഹസ്രനാമം ഒരുവിട്ടുകൊണ്ടെയിരിക്കുന്നു.എന്റെ അടുത്തിരുന്നു ഒരു പെണ്‍കുട്ടി എന്നെ നോക്കി ചിരിക്കുന്നു ആ ഓമനത്വമാര്‍ന്ന മുഖം,ഞാന്‍ നോക്കി നില്‍ക്കെ എന്നെ കണ്ണില്‍ നിന്നും ഒരുതുള്ളി  അശ്രു അടര്ന്നുവീനു.അവള്‍ എന്റെ കൈവിരല്‍ പിടിച്ചിരിക്കുന്നു(മുറുക്കി...മുറുക്കി)നൊണ്ണ്‍കാട്ടി ചിരിക്കുന്നു.വല്ലാത്ത ഒരാകര്‍ഷണം!ദൈവത്തെപ്പോലെയാണ്‌ കുഞ്ഞുങ്ങള്‍ നിഷ്കളങ്കര്‍ !! ബുദ്ധി വച്ച് കഴിയുംപോലെക്കും ഇവര്‍ ഈ ലോകത്തെ കപടത മുഴുവന്‍ പഠിച്ചിരിക്കും എന്തായാലും നാമം പൂര്‍ത്തിയാക്കി അവളുടെ കുസൃതികള്‍ കണ്ടു മനം കുളിര്‍ത്തു.അവിടെ നിന്നും കരിക്ക് കുടിച്ചു നല്ല ആശ്വാസം തോന്നി...ശരീരത്തിനും മനസ്സിനും നല്ല ഉന്മേഷം.പിന്നെയും കാടും മലകളും നിറഞ്ഞ സ്ഥലങ്ങളിലൂടെയുള്ള യാത്ര.റോഡിന്റെ വീതി കുറഞ്ഞു വരികയാണ്.ബസ്സിന്റെ ഇരമ്പല്‍ ചെവിയില്‍ കേട്ടുകൊണ്ടേ ഇരിക്കുന്നു..സ്വര്‍ഗത്തിലേക്കുള്ള വഴി ഇടുങ്ങിയതാണെന്ന് ഞാന്‍ ഓര്‍ത്തു. അപ്പോളേക്കും അഞ്ചര ആയി..നമ്മള്‍ ആ പുണ്യസ്ഥലമായ ദേവിയുടെ സന്നിധിയിലേക്ക് അടുക്കാറായി.വൈകുന്നേരം ആയിട്ട് കൂടി മുന്നോട്ടു പോകുന്തോറും ഒരു കുളിര്‍മ അനുഭവിച്ചു.ആറു മണിയോടെ ഞങ്ങള്‍ കൊല്ലൂരില്‍ എത്തി ... ഒരു വശം നിറയെ കച്ചവടങ്ങള്‍ നടക്കുന്നു..ഒരാള്‍ ഞങ്ങളെ സമീപിച്ചു താമസസ്ഥലം പറഞ്ഞു തന്നു...ദേവിയുടെ നടയിലൂടെ നീങ്ങിയപ്പോള്‍ ദേവി..എന്നെ ഇത്ര പെട്ടെന്ന്  അവിടുത്തെ നടയില്‍ എത്തിച്ചല്ലോ എന്ന മനസ്സിന്റെ വിളിയുയര്‍ന്നു!!
റൂമില്‍ പോയി ലഗേജ് വച്ച്,ചായയും കുടിച്ച് ,കുളിച്ച് സെറ്റുമുണ്ടും ധരിച്ച്, ഒരു താലത്തില്‍ പൂക്കളും(തെച്ചി,മുല്ല,ചുകന്ന റോസാ ഇത്യാദി)എടുത്ത്  ക്യുവില്‍ നിന്നു.അത്യാവശ്യം പുറകിലായിരുന്നു.അമ്മേ മഹാമായേ ..എന്ന ഒറ്റധ്യാനം..മുന്നില്‍ ഒന്നും കാണുന്നില്ല ദേവി മാത്രം മനസ്സില്‍ ! വലിയൊരു ആരവതോട് കൂടി നട തുറക്കുന്ന  ശബ്ദം  കേള്‍ക്കാം!ഇടതടവില്ലാതെ മണി അടിച്ചുകൊണ്ടെയിരിക്കുന്നു.ക്യു നീങ്ങിത്തുടങ്ങി.അനേകമനേകം ദുഖഭാരങ്ങളും ഏന്തി  ഭക്തജനങ്ങള്‍ ദേവിയോട് സങ്കടം ഉണര്തിക്കാന്‍ വേണ്ടി നില്‍ക്കുന്നു.ക്യുവില്‍ നീങ്ങുമ്പോള്‍ ചുവര്‍ചിത്രങ്ങള്‍ കാണാം.അങ്ങിനെ നടയുടെ വാതില്‍ക്കല്‍ എത്തി.ക്യു രണ്ടായി പിരിഞ്ഞു.ദേവീ..മഹാമായേ എന്ന വിളി മാത്രം.ഇത്തിരികൂടി നടന്നപ്പോള്‍ കാണുമാറായി എന്റെ ദേവിയെ!!പച്ച സാരിയും ഉടുത്ത് സര്‍വ്വാലന്കാര വിഭൂഷിതയായി ദേവി..മൂകാംബിക.എന്റെ കണ്ണുകളെ വിശ്വസിക്കാന്‍ ആയില്ല.കണ്ണ് ഇത്തിരി കൂടി വിടര്‍ത്തി ഇമ വെട്ടാതെ നിര്‍ന്നിമേഷിതയായി നോക്കി നിന്നു.കണ്ണുനീര്‍ കുടുകുടാ ഒഴുകിക്കൊണ്ടിരുന്നു.ഏകാന്തതയില്‍ എത്ര കണ്ണുനീര്‍ ഒഴുക്കിയിട്ടുണ്ട്! അജ്ഞാതയായ എന്നെ ദേവി ആശ്വസിപ്പിക്കാന്‍ ശ്രമിച്ചിട്ടുണ്ടാകണം!കുളിര്‍ത്തെന്നലായ് എന്റെ കണ്ണുനീര്‍ ഒപ്പിയത് അദൃശ്യയായ് ഈ കൈകള്‍ കൊണ്ടായിരുന്നില്ലേ!!ദേവീ!കരച്ചിലിനെക്കള്‍ വലിയൊരു പ്രാര്‍ത്ഥന മറ്റെന്താണ്!ഈശ്വരനുവേണ്ടി  കരയാന്‍ സാധിച്ചാല്‍ ഭൗതിക ദുഖങ്ങളില്‍ നിന്നും കരകേറുവാന്‍  മറ്റു മാര്‍ഗങ്ങളൊന്നും ആവശ്യമില്ല.അപ്പോളേക്കും ഞാന്‍ ക്യുവില്‍ നിന്നും പുറത്തായി..ഇനിയും കാണണം എന്ന ആഗ്രഹം.. അന്ന് 3 - 4 തവണ ദര്‍ശനം നടത്തി.
നമ്മുടെ നാട്ടുകാരിയായ ഒരു കാര്‍ത്യായനി അമ്മ-- ടീച്ചര്‍ ആയിരുന്നു.30 വര്‍ഷമായി ദേവിയുടെ അടുക്കല്‍ സന്യാസിനി ആണ്.എത്ര പുണ്യങ്ങള്‍ ചെയ്തവരായിരിക്കും ആ സ്ത്രീ !!അവര്‍ പിന്നെയും നമ്മളെ കൂട്ടി പ്രത്യേക സ്ഥലത്തുനിര്‍ത്തി ദര്‍ശനം നേടിത്തന്നു.ദേവിക്ക് ആഭരണം ചാര്‍ത്താന്‍ നേര്‍ച്ചയുണ്ടായിരുന്നു അതും വളരെ ഭംഗിയോടെ സാധിച്ചു.പ്രസാദ ഊട്ടിനു പോയി...നേദ്യ ചോറും കറിയും കഴിച്ചപ്പോള്‍ മനസ്സിനും ശരീരത്തിനും ഉണ്ടായ ഉന്മേഷം പറഞ്ഞറിയിക്കാന്‍ പറ്റുന്നതല്ല..മൂകാംബികയിലെ പ്രധാന പ്രസാദം ആയ കഷായ തീര്‍ത്ഥം വാങ്ങാനുള്ള ക്യുവില്‍ നിന്നു...ശങ്കരാചാര്യര്‍ക്ക് ദേവി പച്ചിലകള്‍ കൊണ്ട് ഉണ്ടാക്കിയ മരുന്നാണ് എന്ന് പറയപ്പെടുന്നു..ഇത് സേവിച്ചാല്‍ സര്‍വ്വ രോഗവും ശമിക്കും എന്ന്  സങ്കല്പം..
പിറ്റേന്ന് കാലത്ത് നാല് മണിക്ക് എഴുനേറ്റ് കുളിച്ച് നടക്കല്‍ എത്തി വീണ്ടും തൊഴുതു..അപ്പോളും കിട്ടി 2 - 3 തവണ ദര്‍ശനം .....എന്തോ നല്ല തിരക്കില്ലാത്ത ദിവസം തന്നെ....ദേവീടെ അനുഗ്രഹം എന്നല്ലാതെ എന്ത് പറയാന്‍ ! അപ്പോളേക്കും കാര്‍ത്യായനി അമ്മ നമ്മള്‍ വഴിപാടു ചെയ്തു കിട്ടിയ പ്രസാദത്തിനു  പുറമേ ദേവിക്ക് ചാര്‍ത്തിയ ഉടയാടകളും ആഭരണങ്ങളും കൊണ്ടുതരുന്നു....ഇതിലേറെ സന്തോഷിക്കാന്‍ എന്ത് വേണം!!!! സൌപര്‍ണികയില്‍ എത്തിയപ്പോള്‍ ചിന്തിച്ചു,അവസരം കിട്ടിയാല്‍ കുടജാദ്രിയില്‍ പോകണം പിന്നെയാവട്ടെ.. യാത്ര പറഞ്ഞു തിരിച്ചു പോരുമ്പോള്‍ മനസ്സില്‍ ഒരു നൊമ്പരം .ഇനി എന്ന് കാണും  ദേവീ മഹാമായേ!!! ഈ യാത്രക്ക് ഹേതുവായ എന്റെ സുഹൃത്തിനും നന്ദി...
Email ThisBlogThis!Share to TwitterShare to FacebookShare to Pinterest
ഒരുതരത്തില്‍ പറഞ്ഞാല്‍ നമ്മുടെ ഓരോ പോസ്റ്റും ഓരോ സൃഷ്ടിയാണ് .അതിന്റെ വേദന പറഞ്ഞറിയിക്കാനാവാത്തതും.
ഭൂലോകം -- ഈ പ്രപഞ്ചത്തില്‍ കാണുന്നവയെല്ലാം ബ്രഹ്മദേവന്റെ  സൃഷ്ടി എന്നാണല്ലോ പറയപ്പെടുന്നത്........ബ്രഹ്മത്തെ പുരുഷനെന്നും പ്രകൃതിയെ സ്ത്രീ എന്നും വിളിക്കാം ....
ഇത് കേള്‍ക്കുമ്പോള്‍ എന്തോ ആത്മീയത പറയാന്‍ പോകുവാ എന്ന് വച്ച് പലരും ഓടാന്‍ തുടങ്ങി എന്ന് എനിക്കറിയാം...എന്നാല്‍ ഒരു കഥ പറയട്ടെ .......
ബ്രഹ്മാവ്‌ കര്‍മം ചെയ്യാന്‍ തുടങ്ങി.....സൃഷ്ടി കര്‍മം ....തന്റെ സാധനയിലൂടെ തനിക്ക് ആര്‍ജ്ജിച്ച സ്വത്തുക്കള്‍ ആരെയെങ്കിലും ഏല്‍പ്പിക്കണമല്ലോ..അങ്ങിനെ ആദ്യം സൃഷ്ടിച്ചു മലകള്‍ ,കരിമ്പാറകള്‍ .പക്ഷെ ചലനമില്ലാത്ത വസ്തുക്കള്‍ ആയതുകൊണ്ട് തന്റെ ലക്ഷ്യപ്രാപ്തിക്ക് ഉതകില്ല എന്ന് തോന്നി..രണ്ടാമത് സൃഷ്ടിച്ചു വൃക്ഷങ്ങളെ ....അവക്ക് ചലനമുണ്ട്,പക്ഷെ അതിലും കക്ഷി തൃപ്തനായില്ല  കാരണം അവയെ സംരക്ഷിക്കാന്‍ അവക്ക് കഴിയില്ല എന്നത് തന്നെ...പിന്നെ പാമ്പുകള്‍ ,പ്രാവുകള്‍ ,കുയില്‍ ,കാക്ക ,മയില്‍ എന്നിങ്ങനെ പലതും...പക്ഷെ ബ്രഹ്മാവ്‌ തൃപ്തനായില്ല .നാല്‍ക്കാലികളെ സൃഷ്ടിക്കാന്‍  തുടങ്ങി ....സിംഹത്തിനെ സൃഷ്ടിച്ചു ..രാജാവാണ് പക്ഷെ നട്ടെല്ല്  ഭൂമിക്കു സമാന്തരം ..എന്തുകൊണ്ടോ ബ്രഹ്മാവ്‌ സംതൃപ്തനായില്ല.
അങ്ങിനെ അവസാനം മനുഷ്യനെ സൃഷ്ടിച്ചു...ബ്രഹ്മാവിന്റെ ഇളയ മകന്‍ .... എല്ലാം തികഞ്ഞവന്‍ .ദേവന്‍ സന്തോഷവാനായി തന്റെ സകല സ്വത്തും അവനെ ഏല്‍പ്പിച്ചു......അതില്‍ തനിക്ക് ഏറെ കാലമായി തപസ്സിന്റെ ഫലമായി കിട്ടിയ "വിവേകം" എന്നാ ധനവും ഉണ്ടായിരുന്നു.. ബ്രഹ്മാവിറെ ലക്‌ഷ്യം തന്റെ സ്വത്തുക്കള്‍ ഭദ്രമായ്‌  സൂക്ഷിക്കുന്ന ഒരു മകനെ ആയിരുന്നു .....   ദേവന് ചതി പറ്റി....ആ വിവേകം കിട്ടിയതോടെ മനുഷ്യന്‍ അഹങ്കാരി ആയി.....അതിനെ ദുരുപയോഗം ചെയ്തു....മനുഷ്യനെ സൃഷ്ടിച്ചു 7 ദിവസം കഴിഞ്ഞപ്പോളെക്കും അയാള്‍ തിരിച്ചു വന്നു ദേവനോട് ആവശ്യപ്പെട്ടു..."ദേവാ....എനിക്കെല്ലാം തന്നു...പക്ഷെ ഒരു കൂട്ടുകാരിയെ വേണം '"എന്ന്.....പക്ഷെ തന്റെ അവസാന സൃഷ്ടിയായ മനുജനെ സൃഷ്ടിച്ചതിനു ശേഷം തന്റെ കൈയ്യിലുള്ള സാമഗ്രികള്‍ തീര്‍ന്നിരിക്കുന്നു....എന്ത് ചെയ്യും ?അങ്ങിനെ കുയിലിനോട് സ്വരമാധുരി,മയിലിനോട്‌  ഗര്‍വ്വ്,പ്രാവിനോട് നിഷ്കളങ്കത ഇത്യാദി വാങ്ങിച്ച് ഒരു കൂട്ടുകാരിയെ സൃഷ്ടിച്ചു .....പക്ഷെ 7 ദിവസം പിന്നിട്ടപ്പോള്‍ വീണ്ടും മനുഷ്യന്‍ തിരിച്ചു വന്നിരിക്കുന്നു..."ദേവാ...ഇവള്‍ എപ്പോളും പ്രശ്നക്കാരിയാണ് ..എന്നെ അനുസരിക്കുന്നില്ല അഹംഭാവമാണ് .എന്നെ ഗൗനിക്കുന്നില്ല ഇവളെ തിരിച്ചെടുത്താലും.." ശരി ദേവന്‍ സമ്മതിച്ചു ....അങ്ങിനെ 7 ദിവസം പിന്നിട്ടപ്പോള്‍ പിന്നെയും മനുഷ്യന്‍ വന്നു...ഇത്തവണ "ദേവാ.....അവള്‍ എന്റെ കൂടെ ഉണ്ടായപ്പോള്‍ എനിക്ക് വിഷമങ്ങള്‍ തന്നു എങ്കിലും അവള്‍ എന്നില്‍ നിന്നും വേര്പിരിഞ്ഞപ്പോള്‍ ദുഃഖം ഉണ്ടായി...അതുകൊണ്ട് അവളെ തിരിച്ചു നല്‍കിയാലും ..." ദേവന്‍ എല്ലാം തന്റെ മകനെ ഏല്‍പ്പിച് തപസ്സിനു പോകാന്‍ തയ്യാറെടുത്ത് നില്‍ക്കുകയായിരുന്നു പക്ഷെ പിന്നെയും പ്രശ്നങ്ങള്‍ .....പിന്നെയും കഴിഞ്ഞു ദിനങ്ങള്‍ മനുഷ്യന്‍ വന്നു വീണ്ടും......"ദേവാ.....ഇവളുടെ സാന്നിധ്യം അനിവാര്യമാണ് പക്ഷെ ഇവളില്ലാതെ എനിക്ക് ജീവിതം ഇല്ല" ദേവന്‍ പറഞ്ഞു.....ഇനി എന്നോട് ഇവളെ തിരിച്ച് എടുക്കാന്‍ പറയരുത്..നിന്റെ പ്രശ്നം നീ തന്നെ തീര്‍ക്കുക........അന്നുമുതല്‍ മനുഷ്യന്‍ ഇതിനു പരിഹാരം തേടുന്നു
"ശ്രീ ശിവ-ശക്തി ഐക്യ സ്വരൂപിന്യേ നമ: "
ബൂലോകം : ബ്ലോഗ്ഗര്‍ ഉലകം ഞാന്‍ അതില്‍ പിച്ചവച്ചു നടക്കുന്ന പിഞ്ചു കുഞ്ഞ്(6 മാസം പ്രായം)
ഈ ലോകത്ത് 3 ഉം 4 ഉം വയസ്സുള്ളവര്‍ ഉണ്ട് .എല്ലാവരും നന്നായി എഴുതുന്നവര്‍ .സൃഷ്ടി കര്‍മം
നടത്തി വിജയിച്ചവര്‍ . ഞാന്‍  Facebook  ഇല്‍ ബ്ലോഗേഴ്സ് ഗ്രൂപ്പിലെ("മ"യിലെ ) ഒരംഗം.
പ്രിയ റാണി ചേച്ചി , എന്താണ് സ്ത്രീകള്‍ പൊതുവില്‍ സ്വന്തം മായിക ലോകത്തെ കുറിച്ച് ബ്ലോഗ്‌ എഴുതുന്നത്‌ ..അവര്‍ യാഥാര്‍ത്യ ലോകത്തെ നോക്കിക്കാണുന്നത് അപ്രകാരമാണോ ...?എന്താണ് അഭിപ്രായം ?
ആദ്യം തന്നെ എന്നെ ബഹുമാനിച്ചതില്‍ നന്ദി പറയട്ടെ.സ്ത്രീകള്‍ പൊതുവേ മായിക ലോകത്തെ കുറിച്ച് ആണ് എന്ന് എനിക്ക് തോന്നിയിട്ടില്ല.ഭാവനയുടെ ഉന്നതങ്ങളില്‍ വിഹരിച്ച പഴയ തലമുറ ഇപ്പോള്‍ അത് പരസ്യമായ ഗോഷ്ടികളിലും വിവാദങ്ങളിലും മാത്രം എത്തിച്ചേര്‍ന്നിരിക്കുന്നു എന്ന സത്യം ഞാന്‍ അറിയിക്കട്ടെ..ഇവിടെ bloggers സ്ത്രീജനങ്ങള്‍ കുറവാണ് എന്ന പരമിതിക്കുള്ളില്‍ നിന്നുകൊണ്ട് തന്നെ എനിക്ക് പറയാന്‍ കഴിയും പുതിയ തലമുറ ഒറ്റപ്പെട്ട സാഹിത്യ സൃഷ്ടികളിലൂടെ ഒരു വിപ്ലവം തന്നെ സൃഷ്ടിക്കും.സ്ത്രീകള്‍ ,പുരുഷന്മാര്‍ എന്ന തലത്തില്‍ ചിന്തിക്കുന്നത് തന്നെ നമ്മുടെ സംസ്കൃതിയെ ചോദ്യം ചെയ്യുന്നത് പോലെ ആണ്.........
പ്രിയ സുഹുര്‍ത്തെ ..മറ്റു എഴുത്തുകള്‍ പോലെ ബ്ലോഗിങ് രംഗത്ത് സ്ത്രീകള്‍ വളരെ കുറവാണ് എന്തായിരിക്കും താങ്കളുടെ കാഴ്ചപ്പാടില്‍ ഇതിനു കാരണം?..ചില ബ്ലോഗര്‍മാര്‍ സ്ത്രീ എഴുത്തുകാരെ പ്രകോപിപ്പിക്കാന്‍ എന്നോണം കമന്റുകള്‍ എഴുതുന്നു ഇതിനെക്കുറിച്ച്‌ എന്ത് പറയുന്നു?
ഞാന്‍ vadekkel Sir നോട്‌ പറഞ്ഞത് തന്നെ പറയുന്നു..സമൂഹത്തില്‍ സ്ത്രീകളെ ഒറ്റപ്പെടുത്തുന്നു പുരുഷന്മാര്‍ സ്ത്രീ യുടെ വില അറിയുന്നില്ല.പക്ഷെ നിങ്ങള്‍ ഒന്ന് ചിന്തിക്കൂ സ്ത്രീ പുരുഷന്റെ ശക്തിയാണ് ..അവര്‍ ഇല്ലാതെ ലോകം പോലും ഇല്ല.പിന്നെ... comment അത് natural ....എല്ലാ അഭിപ്രായങ്ങളും ഉള്‍ക്കൊള്ളുക.....
പെണ്ണെഴുത്ത് എന്ന് കുറെ കേള്‍ക്കുന്നു . യഥാര്‍ത്ഥത്തില്‍ അങ്ങനൊന്നുണ്ടോ?
ഇത് വരെ എഴുതിയതില്‍ നിങ്ങള്‍ക്ക്‌ ഇഷ്ടപ്പെട്ട പോസ്റ്റ്‌ ?
ശരിക്കും ആരാ ഈ ദേവൂട്ടി ?
നമ്മുടെ കമല ദാസ്‌ ,ലളിതാംബിക അന്തര്‍ജ്ജനം , സരസ്വതി അമ്മ , സുഗത കുമാരി എന്നിവര്‍വളരെ ശക്തമായ വാക്കുകളിലൂടെ പ്രതിഭ തെളിയിച്ചവര്‍ ...booker prize നേടിയ അരുന്ധതി റോയ് നമ്മുടെ അഭിമാനം ആണ് ,ഇവരൊക്കെ ഒരു... ഉദാഹരണം മാത്രം.
ശരിക്കും ദേവൂട്ടി ഞാന്‍ തന്നെയാണ് ......
എയുത്തും കുടുംബ ജീവിതവും ഒന്നിച്ചു കൊണ്ട് പോകാന്‍ സമയം അനുവദിക്കുന്നുണ്ടോ?
കുടുംബ ജീവിതം എന്ന് വച്ചാല്‍ എന്റെ അച്ഛന്‍ ,അമ്മ,അനിയന്മാര്‍ അടങ്ങുന്ന സന്തുഷ്ട കുടുംബം എനിക്ക് എഴുതാന്‍ ഒരു തടസ്സങ്ങളും ഇല്ല...സമയം ഒരു പാട്......ബാക്കി സമയം പോലെ എയുതാം കേട്ടോ...
ബ്ലോഗില്‍ ഇഷ്ടപ്പെടുന്ന സുഹൃത്ത് എന്ന് പറഞ്ഞാല്‍ വ്യക്തികളെ അല്ലെല്ലോ നാം ഇഷ്ടപ്പെടുന്നത്? അവരുടെ എഴുത്തുകള്‍ ആണ്....... ...എല്ലാരുടെ എഴുത്തും ഇഷ്ടമാണ്
‎1;ഈ ഗ്രൂപ്പ്‌ കൊണ്ടു നിങ്ങള്‍ക്കുണ്ടായ എന്തെങ്കിലും അനുഭവങ്ങള്‍ ?
2;ഈ ഗ്രൂപ്പ്‌ നിങ്ങളുടെ ബ്ലോഗിനെ എങ്ങിനെ സഹായകരമാവുന്നു ?
3;ബ്ലോഗിന് പുറത്തു നിങ്ങളുടെ വായന ?
5;നിങ്ങള്‍ വായിച്ച ഏറ്റവും മികച്ച ബ്ലോഗ്‌ പോസ്റ്റ്‌ ?
6;നിങ്ങളിഷ്ട പ്പെടുന്ന 5 മികച്ച ബ്ലോഗുകള്‍ ?
7;നിങ്ങളുടെ എഴുത്തും , നിങ്ങളുടെ കുടുംബവും , ഒന്ന് വിശധമാക്കാമോ?
1 & 2 ) ഇതുതന്നെ ഒരു അനുഭവം എനിക്ക് നിങ്ങളെപ്പോലെ ഒരുപാട് സുഹൃത്തുക്കളെ കിട്ടി.
സുഹൃത്തുകള്‍ എന്നതിലുപരി എല്ലാവരും നന്നായി എഴുതുന്നവര്‍ .മനസ്സിന് നല്ല ഒരു ഉന്മേഷം ലഭിക്കുന്നുണ്ട് ..ഞാന്‍ ജൂലൈ 23 2010 നു ആദ്യ പോസ്റ്റ്‌ ആയ എന്റെ വര ... ഇത് തുടങ്ങുമ്പോള്‍ ഞാന്‍ ഈ ഫീല്‍ഡില്‍ ആണെങ്കില്‍ കൂടി ഇങ്ങിനെ ഒരു ബൂലോകത്തെ കുറിച്ച് ബോധവാനായിരുന്നില്ല...പിന്നെ 2 മാസം കഴിഞ്ഞാണ് ആക്റ്റീവ് ആയത്...ഇപ്പോള്‍ ഇതാ പുതിയ 'മ' .ഒരിക്കലും പുറം ലോകം അറിയണ്ട എന്ന് കരുതിയാണ് ബ്ലോഗ്‌ തുടങ്ങുന്നത് തന്നെ..പക്ഷെ ഇപ്പോള്‍ നിങ്ങളുടെ മുന്നില്‍ മനസ്സ് തുറക്കുമ്പോള്‍ ഞാന്‍ തിരിച്ചറിഞ്ഞു ഇതായിരുന്നു എന്റെ ലോകം ഞാന്‍ ആഗ്രഹിച്ച എന്റെ ലോകം...പക്ഷെ ഗ്രൂപ്പില്‍ എല്ലാരും കുറച്ചുകൂടി സീരിയസ് ആകേണ്ടതുണ്ട് എന്ന് ഞാന്‍ 'vadakkel Sir ' നെ ഇതിനാല്‍ അറിയിക്കട്ടെ...ഗ്രൂപ്പ്‌ വന്നത് കൂടി പഴയ വായനകള്‍ നഷ്ടമായോന്നു ഒരു സംശയം. എല്ലാവരും ഒരു ഉത്സവം പോലെ കൊണ്ടാടുന്നു
3 ) ബ്ലോഗിന് പുറത്ത് വായന ഉണ്ട് ...കൂടുതല്‍ autobiography & Spiritual ബുക്സ്,ഓഷോ പിന്നെ കിട്ടുന്നത് എന്തും...
4 )പെട്ടെന്ന് ഓര്‍ക്കുന്നത് തേജസ്‌ ബൈ മനോരാജ് (ബ്ലോഗ്‌ വായിക്കാന്‍ തിരക്കിനിടെ സമയം കിട്ടുന്നില്ല എന്നത് സത്യം )
5 ) 1 തേജസ്‌ 2 കായംകുളം Superfast 3 പട്ടേപാടം റാംജി യുടെ കഥകള്‍ 4 നാമൂസിന്റെ തൌദാരം 5 ഹംസയുടെ കൂട്ടുകാരന്‍
6) ആദ്യം കുഞ്ഞുണ്ണി മാഷ്‌ (നേരിട്ടറിയാം ആയിരുന്നു) പിന്നെ maadavikutty ,ONV ,മാടമ്പ്,ചുള്ളിക്കാട് എല്ലാരും ഇഷ്ടപ്പെട്ടവര്‍ തന്നെ
7 )എഴുത്തും കുടുംബവും ഞാന്‍ പറഞ്ഞു കൊമ്പന്‍ മൂസയുടെ ഉത്തരം ശ്രദ്ടിക്കുമല്ലോ
Zaheer Malabari ചില പോസ്റ്റുകള്‍ വായിച്ചു, നമ്മള്‍ അറിയാതെ എഴുതിയ ആളെ സമ്മതിച്ചുപോകും.. (ഉദാ: Oh!!! adipoli !!!) അങ്ങിനെ ഇതാണ്.. ആദ്യം മനസ്സില്‍ വരുന്ന പോസ്റ്റ്‌..?
Rani Priya അങ്ങനെ തോന്നിയ പോസ്റ്റ് എന്ന് പറയുമ്പോള്‍ അത് സ്വയം എഴുതി പോസ്റ്റുന്നത തന്നെയാണെന്ന് പറയേണ്ടി വരും.അതില്‍ ചിലത് (പുനര്‍ജ്ജന്മം,ആത്മകഥ ജനിക്കുന്നു)
പിന്നെ ഈ അടുത്ത് കാലത്ത് വായിച്ചതില്‍ ഹംസയുടെ സുഖമുള്ള നോവ് ,പിന്നെ നാമൂസിന്റെ അടയാളങ്ങള്‍ എന്ന പോസ്റ്റും
‎1. താങ്കളുടെ ഒരു പോസ്റ്റില്‍ 'പ്രശ്ന' എന്നാ കഥാപാത്രം ചില പ്രശ്നങ്ങള്‍ ഉണ്ടാക്കിയതായി കണ്ടു. കഥകളെ, കഥകളായി കാണാത്ത ഇത്തരം പേര് വെളിപ്പെടുത്താത്ത പ്രശ്നക്കാരോട് എന്താണ് പറയാനുള്ളത്?
2.. നൌഷാദ് അകംബാടത്തിന്റെ 2010 ലെ തല്ലിപ്പൊളി സൂപ്പര്‍ ബ...്ലോഗ്‌ അവാര്‍ഡില്‍ 'തല്ലിപ്പൊളികള്‍ ആയ ഞങ്ങളുടെകൂടെ താങ്കളുടെ ബ്ലോഗും കണ്ടു.' ഞങ്ങളുടെ അന്നം മുടക്കാന്‍ ഇറങ്ങി പുറപ്പെട്ടതില്‍ ഖേദമുണ്ടോ?
3. ഈ പൂച്ചകളോട് എന്താണിത്ര പ്രിയം?
4. നല്ലൊരു ചിത്രകാരിയായ താങ്കള്‍ ചിത്രങ്ങള്‍ക്ക് വേണ്ടത്ര പ്രാധ്യാന്യം കൊടുക്കാത്തത് എന്തുകൊണ്ടാണ്?
ഇനി ദേവൂട്ടി പറഞ്നോള്ളൂ ..
RaniPriya പ്രശ്ന ഒരു പ്രശ്നം ആക്കിയിരുന്നു ചിലവര്‍ക്ക് .ഒന്നും അറിഞ്ഞുകൊണ്ട് എഴുതുന്നതല്ല..ഇത്തരം പേര് വെളിപ്പെടുത്താത്ത സൃഹൃത്തുക്കളേ ഒളിച്ചിരിക്കുന്നതെന്തിനു? മറ നീക്കി പുറത്തു വരൂ
2 )അതൊക്കെ അകംബാടതിന്റെ ഓരോ തമാശകള്‍ .......ഞാന്‍ അതില്‍ ...ഉള്‍പ്പെട്ടു എന്നറിഞ്ഞതില്‍ വളരെ സന്തോഷിച്ചു
3 ) പൂച്ചകള്‍ അവയെ എനിക്കിഷ്ടമാണ് ...സ്നേഹം കൊടുത്താല്‍ വളരെ പെട്ടെന്ന് തിരിച്ചു തരും...വേറെ ഒരു മൃഗത്തിനെയും നമുക്ക് ഇത്ര സ്നേഹിക്കാന്‍ പറ്റില്ല എന്ന് തോന്നുന്നു...എനിക്ക് കുറെ കൂട്ടുകാര്‍ ഉണ്ട് അതില്‍ അവശേഷിക്കുന്നത് 'ചക്കുടു' മാത്രം......
4 )ചിത്രങ്ങള്‍ എന്നില്‍ കുറെയേറെ സ്വാധീനം ചെലുത്തിയിട്ടുണ്ട് ...... ഇന്ന് മാത്രമല്ല എന്നും ...എനിക്ക് ചിത്രത്തിനായ് ഒരു ബ്ലോഗ്‌ കൂടി തുടങ്ങണം എന്നുണ്ട്.......'പ്രാധാന്യ ം ' ഇല്ല എന്ന് മാത്രം പറയരുത്...പിന്നെ എന്നെ ഈ ഗ്രൂപ്പില്‍ ചേര്‍ത്തത് ഷാനവാസ് ആണ്....അതിനു ഹൃദയം നിറയെ നന്ദി...'ഉണ്ണി നമ്പൂരിയുടെ വേളി' ഷാനവാസിന്റെ മാസ്റ്റര്‍ പീസ് ആണ് കേട്ടോ.....
Usman Iringattiri റാണി യാണ് , പ്രിയയുമാണ് ജീവിതത്തില്‍ ഈ രണ്ടു പേരുകളോടും എത്രമാത്രം നീതി പുലര്‍ത്താന്‍ സാധിച്ചിരിക്കുന്നു താങ്കള്‍ക്ക്?
സ്ത്രീകള്‍ക്ക് എഴുത്തിനു പരിമിതികളുണ്ടെന്ന് തോന്നിയിട്ടുണ്ടോ?
എഴുത്ത് രംഗത്തേക്ക് വനിതകള്‍ കൂടുതല്‍ കടന്നു വരുന്നില്ല ; കാരണമെന്താവും ?
ബ്ലോഗെഴുത്തും പ്രിന്റ്‌ മീഡിയകളിലെ എഴുത്തും താരതമ്യം ചെയ്തിട്ടുണ്ടോ? എന്ത് തോന്നി?
കമ്മന്റ് മുഴുവനും സത്യസന്ധമാണ് എന്ന് കരുതുന്നുണ്ടോ?
കൂടുതല്‍ കമന്റ് കണ്ടാല്‍ എന്താണ് തോന്നുക?
വിമര്‍ശനങ്ങളെ എങ്ങിനെ സമീപിക്കാറാണ് പതിവ്?
എഴുതുന്നത്‌ എന്തിനാണ്? എപ്പോഴെങ്കിലും അങ്ങിനെ ചിന്തിച്ചിട്ടുണ്ടോ?
എഴുത്തിലെ റാണി യും വായനക്കാരുടെ പ്രിയയും ആവട്ടെ എന്ന ആശംസയോടെ..
Rani Priya പേരിനോട് എത്ര നീതി പുലര്‍ത്തി എന്ന് എനിക്കറിയില്ല അച്ഛനമ്മമാര്‍ തന്ന സമ്മാനം അല്ലെ ..എല്ലായിടത്തും റാണിയും പ്രിയയും ആകാന്‍ ഇഷ്ടം ..പിന്നെ ഒരു പേരിലെന്തിരിക്കുന്നു..? സ്ത്രീകള്‍ക്ക് എന്താണ് പ്രത്യേകത? ഒരിക്കലും പരിമിതിയില്ല...ഇതിനെക്കുറിച്ച്‌ ഞാന്‍മുന്നേ സൂചിപ്പിച്ചിരുന്നു ....ഒരിക്കലും കൈ കൊണ്ടുള്ള എഴുത്തും ബ്ലോഗും തുലനം ചെയ്യാന്‍ ആവില്ല..
മുന്നിട്ടു നില്‍ക്കുന്നത് കൈയെഴുത് തന്നെ.പക്ഷെ യുഗം മാറി.ബ്ലോഗിലൂടെ നല്ല നല്ല എഴുത്തുകാരെ തിരിച്ചറിയാനും അവരെ പ്രോത്സാഹിപ്പിക്കുവാനും കഴിയുന്നുണ്ട്.പണ്ട് ഒരു എഴുത്ത് പബ്ലിഷ് ചെയ്യാന്‍ വളരെ വിഷമതകള്‍ ആണ്.ഇന്ന് അത് ഒരു enter കീ യുടെ സഹായം മാത്രം മതി
അത് ഒരു അനുഗ്രഹം തന്നെയാണ് ....
കമന്റ്‌ മുഴുവനും സത്യസന്ധമാണെന്നു പറയാന്‍ കഴിയില്ല...വിമര്‍ശനങ്ങളെ ധൈര്യമായ് നേരിടുക.....അതാണ്‌ നമ്മുടെ ഉയര്‍ച്ചക്ക് വഴി തെളിക്കുന്നത് എന്നറിയുക...ഓരോ വിമര്‍ശനങ്ങളും നമ്മളെ കുറച്ചുകൂടി ഉത്തേജിപ്പിക്കുക മാത്രമാണ് ചെയ്യുന്നത്.....
"വിമര്‍ശനങ്ങളെ... നിങ്ങള്ക്ക് സ്വാഗതം എന്നിലെ കഴിവുകളെ പുറത്തേക്കു കൊണ്ട് വരൂ ...നിങ്ങള്‍ക്കെ അത് സാധിക്കൂ..."
‎1.ബ്ലോഗും അതിലെ കമന്റുകളും ഒരു ലഹരി ആവാറുണ്ടോ?
2.ബ്ലോഗു എഴുതാന്‍ തുടങ്ങിയതില്‍ പിന്നെ നഷ്ടമായെന്ന് കരുതുന്ന കാര്യങ്ങള്‍? നേട്ടങ്ങള്‍?
3.പ്രശസ്തരായ ബ്ലോഗേഴ്സ് (പലരും)പ്രശസ്തരായത്തിനു ശേഷം ഇവിടം(blog world) വിടുന്നത് എന്ത് കൊണ്ടായിരിക്കും ചേച...്ചി?
4.ചേച്ചി എന്നെ പോലുള്ള കുട്ടി ബ്ലോഗേഴ്സ് നെ പറ്റി ഉള്ള സത്യസന്തമായ അഭിപ്രായം എന്താണ്?
5.എന്തൊക്കെ ആണ് ഞങ്ങളുടെ തെറ്റ് കുറ്റങ്ങള്‍?
6.അടുത്ത ജന്മത്തില്‍ ഒരു ബ്ലോഗ്ഗര്‍ ആവാന്‍ അവസരം കിട്ടി എന്ന് കരുതുക, റാണി പ്രിയ ആയിട്ടോ ദേവൂട്ടി ആയിട്ടോ ജനിക്കാന്‍ പറ്റില്ല, ഇപ്പൊ നിലവിലുള്ള ഒരു ബ്ലോഗ്ഗെറിന്റെ രൂപത്തിലും ഭാവത്തിലും ആയിരിക്കും പുനര്‍ജ്ജന്മം, അങ്ങനെ എങ്കില്‍ ഏതു ബ്ലോഗ്ഗെരിനെ തിരഞ്ഞെടുക്കും?
Rani Priya  ബ്ലോഗ്ഗും കമന്റും ലഹരി ആയിട്ട ഇതുവരെ അനുഭവപ്പെട്ടില്ല
നമ്മുടെ എഴുത്തിന്റെ വിജയം അല്ലെങ്കില്‍ പരാജയം വളരെ പെട്ടെന്ന് തന്നെ അറിയാന്‍കഴിയുന്നു . അതാണ്‌ മേന്മ നമ്മെ തന്നെ വിലയിരുത്താന്‍ സഹായകം ആകുന്നു...ബ്ലോഗ്‌ എഴുതാന്‍ തുടങ്ങിയതിനു ശേഷം നഷ്ടങ്ങള്‍ ഉണ്ടായിട്ടില്ല നേട്ടങ്ങള്‍ മാത്രം......കൂടുതല്‍ വായനക്കാര്‍ ,പ്രോത്സാഹനങ്ങള്‍ ഇതെല്ലം നേട്ടങ്ങള്‍ തന്നെയല്ലേ....മുന്നേ എന്റെ ഡയറി കളില്‍ മാത്രം എഴുതി, ഞാന്‍ മാത്രം ആസ്വദിച്ച എഴുത്തുകള്‍നിങ്ങള്‍(ബൂലോകം ) അംഗീകരിക്കുന്നു എന്നറിയുന്നത് തന്നെ എന്റെ വലിയ നേട്ടമായ്‌ ഞാന്‍ കരുതുന്നു...
പ്രശസ്തരാവുക എന്നത് എളുപ്പമുള്ള കാര്യം അല്ല...എന്നിരുന്നാലും അവര്‍ ബ്ലോഗ്‌ വിട്ടു പോകുക എന്നത്,വന്ന വഴി മറക്കുക എന്നതാണ്...പക്ഷെ പ്രശസ്തരായാല്‍ തിരക്കും കൂടും .......അവരുടെ സാന്നിധ്യം നമ്മെപ്പോലുള്ളവര്‍ക്ക് അഭിമാനം ആകട്ടെ...ഞാന്‍ ബ്ലോഗിങ്ങ് തുടങ്ങിയിട്ട് 6 മാസം ആയെ ഉള്ളു...കുട്ടി ബ്ലോഗേഴ്സ് വലിയ ബ്ലോഗേഴ്സ് എന്നൊക്കെയുണ്ടോ...?തെറ്റ് കുറ്റങ്ങള്‍ മനുഷ്യസഹജം ...അതൊന്നും പറയാന്‍ ഞാന്‍ ആരും അല്ല എന്ന് തോന്നുന്നു...
അടുത്ത ജന്മം കിട്ടിയാല്‍ 'ദേവൂട്ടി ' ആയി തന്നെ തുടരും ...ഞാന്‍ ആയി മാത്രം ....
നിങ്ങള്‍ സ്ത്രീ ബ്ലോഗേഴ്സ് (പ്രത്യേകിച്ച് ഫോട്ടോ ഉണ്ടെങ്കിൽ) ബ്ലോഗ് തുടങ്ങി നേരം പുലരും മുന്‍പ് 100ലധികം ഫോളോവേഴ്സിനെ ലഭിക്കുന്ന ആ പ്രതിഭാസത്തേക്കുറിച്ച് എന്താണു അഭിപ്രായം..?
കമന്റുകള്‍ മിക്കതും ഒരു പെണ്ണെന്ന സോഫ്ട് കോണറില്‍ കിട്ടുന്നതാണെന്ന് ഉറപ...്പുള്ളപ്പോഴും അതിനെ എങ്ങനെ നോക്കിക്കാണുന്നു..?
ഇതേ ബ്ലോഗ് ഒരു അനോണിയായി ആണിന്റെ പേരില്‍ തുടങ്ങീയാല്‍ എന്തായിരിക്കും അവസ്ഥ എന്ന് ചിന്തിച്ചിട്ടുണ്ടോ..?
എന്താണ് ഈ സ്ത്രീകള്‍ ബോള്‍ഡ് ആകാന്‍ മടിക്കുന്നത്..?...പൂവും പ്രണയവും പൂച്ചക്കുട്ടിയും പോലുള്ള ക്ലിഷേകളോട് എന്താണ് ഇത്ര താത്പര്യം..?
ബൈ ദ വേ വായിക്കാന്‍ സുഖമുള്ള പോസ്റ്റാണ് റോസ് മേരി ബസ്..തുടർന്നും ആ ലൈന്‍ തന്നെ എഴുതുമോ അതോ പ്രണയത്തിലും മഴയിലും മഞ്ഞിലുമാണോ താത്പര്യം..?
Rani Priya പെണ്ണ് എന്നു കാണുമ്പോഴെക്കും ഫോളോ ചെയ്യുന്നത് പുരുഷ ബ്ലൊഗര്‍മാരാണു മറ്റൊരു സ്ത്രീ ആയ ഞാന്‍ അല്ല
എഴുത്ത് നോക്കി കമന്‍റാതെ എഴുത്താണി നോക്കി കമന്‍റുന്നതില്‍ അര്‍ത്ഥമില്ല എന്ന് വിശ്വസിക്കുന്ന ആളാണ്‌ ഞാന്‍
ആണായാലും പെണ്ണായാലും അനോണി ആയാലും എഴുത്ത് ഇഷ്ടപ്പെട്ടാല്‍ അതു പറയാം അല്ലങ്കില്‍ അല്ല എന്നും. ബ്ലോഗ്‌ ഒരു കമ്മ്യൂണിറ്റി മാത്രമല്ല നമ്മുടെ കഴിവുകള്‍ തെളിയിക്കാന്‍ അല്ലെങ്കില്‍ പുതിയ അറിവുകള്‍ ശേഖരിക്കാന്‍ .....പറ്റിയ വിധത്തില്‍ ആകണം.. സ്ത്രീകള്‍ക്ക് പുരുഷന്മാരെ അപേക്ഷിച്ച് കുറെ പരിമിതികള്‍ ഉള്ളവരാണ് പലതും തുറന്നെഴുതാന്‍ നമ്മുടെ സമൂഹം സമ്മതിക്കുന്നില്ല എന്നു വേണമെങ്കില്‍ പറയാം .. പുരുഷന്‍ അവന്‍റെ പ്രണയവും . രഹസ്യ ബന്ധവും എഴുതിയാല്‍ അത് വെറും എഴുത്തായും പെണ്ണ് എഴുതിയാല്‍ അത് അവളുടെ ജീവിതമായും കാണാനാണ് വായനക്കാര്‍ അധികം ശ്രമിക്കുന്നത്
അത് കൊണ്ട് സ്ത്രീകള്‍ പരിമിതമായി എഴുതുന്നു.. പിന്നെ പോസ്റ്റിനെ പറ്റി നല്ല വാക്കിനു നന്ദി
Rakesh Rose ഠാങ്ക്സ് ഫോര്‍ ദ റിപ്ലേ....പിന്നെ @Rakesh Rose പെണ്ണ് എന്നു കാണുമ്പോഴെക്കും ഫോളോ ചെയ്യുന്നത് പുരുഷ ബ്ലൊഗര്‍മാരാണു...മറ്റൊരു സ്ത്രീ ആയ ഞാന്‍ അല്ല ...അപ്പോള്‍ താങ്കളുടെ ഫോളോവേഴ്സിനെ വെറും പെണ്‍കോന്തന്മാരായിട്ടാണോ കാണുന്നത്....?
RaniPriya എന്നെ ഫോളോ ചെയ്യുന്നവരോ മറ്റ് ബ്ലോഗൈണിമാരെ ഫോളോ ചെയ്യുന്നവരെപെണ്‍കോന്തന്മാര്‍ എന്ന് ഞാന്‍ പറഞ്ഞിട്ടില്ല അങ്ങനെ പറയുകയും ഇല്ല താങ്കളുടെ ചോദ്യത്തില്‍: ഒരു ദിവസം കൊണ്ട് പെണ്ണെന്ന് കാണുമ്പോഴെക്കും ഫോളോ ചെയ്യുന്നവരെ കുറിച്ചായിരുന്നു അല്ലാതെ എഴുത്തിനെയോ ബ്ലോഗിനേയോ സ്നേഹിച്ച്  ഫൊള്ളോ ചെയ്യുന്നവരെകുറിച്ചായിരുന്നില്ല അതു കൊണ്ടാണ് അത് ഫോളോ ചെയ്യുന്ന ആണുങ്ങളോട്ചോദിക്കണം എന്നോട്  ചോദിച്ചിട്ടെന്താ കാര്യം എന്നേ ഞാന്‍ ഉദ്ദേശിച്ചുള്ളൂ
RakeshRose  ഇതില്‍ പ്രധിഷേധിച്ച് എന്റെ ഫോളോവര്‍ സ്ഥാനം രാജിവയ്ക്കില്ല എന്ന് പ്രതീക്ഷിക്കുന്നു....ചുമ്മാ പ്രൊവോക്ക് ചെയ്യണം എന്നേ ഉദ്ദേശിച്ചുള്ളൂ...
ഇനി സത്യത്തില്‍ പറഞ്ഞാ ഈ കമന്റുകള്‍ ആണ് ഒരു സാധാരണ ബ്ലോഗറെ വീണ്ടും വീണ്ടും എഴുതിക്കുന്നത്..അത് ആത്മാര്‍ഥതയുള്ളത് കണ്ടാലറീയാം..സ്മൈലിയും കോമൺ ഡയലോഗും എഴുതുന്നതും കണ്ടാല്‍ മനസ്സിലാക്കാം...സാഹിത്യത്ത ിന്റെ ഉന്നമനത്തേക്കാള്‍ ബ്ലോഗറുടെ മാനസിക സംത്രിപ്തിക്കാണ് ഇമ്പോര്‍ട്ടന്‍സ്..മ്യൂച്ചൽ പുറം ചൊറിയലുകള്‍ കൊണ്ട് താത്കാലിക ശാന്തിയുണ്ടാകുമെങ്കിലും ഒരു ആൺബ്ലോഗര്‍ക്ക് അത് കൊണ്ടുനടക്കാന്‍ ഏറെ ബുദ്ധിമുട്ടാണ്..
എന്നാല്‍ ഒരു ബ്ലോഗിണി ഒന്ന് വീണാല്‍ താങ്ങാന്‍ ആയിരം പേര്‍ വരും..ഒരു ന്യൂ ബ്ലോഗര്‍ ചത്തുകിടന്നാലും ആരും തിരിഞ്ഞുനോക്കില്ല ...ലോകത്തിന്റെ അവസ്ഥ അങ്ങനെയാണ്.....പൂവും മഞ്ഞും മഴയും വായിക്കുന്നവര്‍ കണ്ടേക്കാം എന്നാലും വഴങ്ങുന്ന നര്‍മ്മത്തില്‍ തന്നെ തുടരുക...ഒരായിരം പിന്‍ഗാമികള്‍ ഉള്ള ബ്ലോഗറായി തീരട്ടേ..
Rani Priya ‎ ഒരിക്കലും ഇല്ല രാകേഷ് ....പ്രതിഷേധം ഒന്നുമല്ല,സത്യം പറഞ്ഞു എന്നേയുള്ളു... follower സ്ഥാനം രാജി വെക്കില്ല....ഞാന്‍ followers ന്റെ എണ്ണത്തിലും പ്രാധാന്യം എഴുത്തില്‍ ആണ് കൊടുക്കാറ് നന്ദി ....
Shaju Ath ഞാന്‍ ഇവിടെ ഈ ഗ്രൂപില്‍ വന്നിട്ട് വളരെ ചേറിയ സംമയം ആയിടുള്ളു, വന്ന ദിവസം കണ്ട ബ്ലോഗുകളില്‍ നിങ്ങളും ഉള്‍പെട്ടു, വായിച്ചു, എല്ലാ നല്ല വരികള്‍ എലാവരിലും ഞാന്‍ പുതുമ കാണുന്നു അതുപോലെ നിങ്ങളിലും ഉണ്ട് പുതുമ ....
മഴ മേഖ പ്രാവിന് മനസ്സില്‍ ഇന്നും ക...ാത്തിരിപ്പിന്റെ സ്വരം.........
മനസ്സിന്റെ ദുഖ ഭാരം ഇറക്കി വെക്കാന്‍ ഇനിയും അരെങ്കിലും വരാന്‍ ഉണ്ടോ ഈ ഭാവ കാവ്യതിന്ന്?
Rani Priya ‎ നന്ദി ഷാജു ....എന്റെ ബ്ലൊഗ് സന്ദര്‍ഷിച്ചതിനു....
Muhammed Rafeeque Vk ചേച്ചി താങ്കളുടെ ബ്ലോഗിനെ ആദ്യമായി ഫോളോ ചെയ്തത് ആരാ? ആദ്യത്തെ ഫോല്ലോവേര്‍ നെ കിട്ടിയപ്പോള്‍ എന്ത് തോന്നി?
Rani Priya ‎ആദ്യം ഫോളോ ചെയ്തത് ആരാന്നു അറിയില്ല പക്ഷെ വളരെ സന്തോഷം തോന്നി
Mohamad Imthiyaztk മലയാളം ബ്ലോഗിങ്ങിലേക്ക് വരുന്ന പുതിയ ആള്‍ക്കരോടുള്ള താങ്കളുടെ ഉപദേശം..
Rani Priya ‎പുതിയ ബ്ലോഗ്ഗേര്‍സിനോട്‌ :എഴുതുക ആത്മാര്‍ഥമായി .... നിങ്ങളെ പ്രോത്സാഹിപ്പിക്കാനും നിങ്ങളുടെ എഴുത്തിനെ ഒന്നുകൂടി ഉഷാര്‍ ആക്കാനും നമ്മള്‍ തയ്യാര്‍ ...കൂടെ മലയാളത്തിന്റെ 'മ' യും മലയാളത്തിന്റെ പുതു ’മ’....
Naamoos Peruvalloor റാണിയിലെ ചീത്ത ഗുണങ്ങള്‍..??
Rani Priya ‎ എന്റെ ചീത്ത ഗുണങ്ങള്‍
1 ) വായിക്കുമ്പോള്‍ പരിസരബോധമന്യേ, വായനയില്‍ മുഴുകി എന്റെ സമയത്തെ കുറിച്ച് പോലും ബോധവതി ആകാതെ നിഷ്കരുണം വായനയുടെ അഗാധതയില്‍ പോകുന്നു...
2 ) നാമൂസിന്റെ ബ്ലൊഗ് വായിക്കുന്നത്(തൌദാരം) ..................
Sundar Raj Sundar പെണ്‍ ബ്ലോഗര്‍മാരുടെയും വിഷയങ്ങള്‍ പ്രണയം, മാതൃത്വം , വിരഹം ,കണ്ണന്‍ ,കായാമ്പൂ എന്നിന്ഗ്നനെ ചുറ്റി തിരിയുന്നതു റാണി കാണുന്നുണ്ടോ? എന്ത് കൊണ്ടാവാം ഇത്?
Rani Priya പ്രണയം,വിരഹം എന്നിവയൊക്കെ സ്ത്രീകള്‍ക്ക് മാത്രമുള്ളതല്ല എന്ന് തെളിയിക്കണ്ട കാര്യം ഇല്ലപക്ഷെ മാതൃത്വം എന്നത് ഒരു വാക്കില്‍ ഒതുങ്ങുന്നതല്ല...അത് പുരുഷന്മാരെകൊണ്ട് സാധിക്കുകയും ഇല്ല...അത് സ്ത്രീകള്‍ക്ക് മാത്രം ഉള്ളതാണ്...ലോകത...്തെ ഏറ്റവും മധുരമായ ,പരിശുദ്ധമായ ഒന്ന് അതാണ്‌ മാതൃത്വം,പക്ഷെ അതാണ്‌ ഇപ്പോള്‍ ഈ യുഗത്തില്‍ മലിനമായിക്കൊണ്ടിരിക്കുന്നതും ...എന്തുകൊണ്ട് സ്ത്രീകള്‍ ഇത് എഴുതുന്നു എന്നതിന്റെ answer ഇത് തന്നെ പുരുഷന്മാര്‍ക്ക് അത് സാധിക്കില്ല..
ഇത് ഒന്ന് നോക്കൂ http://ranipriyaa.blogspot .com/2010/12/blog-post_16. html
അട്മിന്‍സ് കോപിക്കരുത്...ഒരല്പം വയ്കിപ്പോയി...ചോദ്യവും ഒരു സര്‍ഗ്ഗ പ്രക്രിയ തന്നെ അല്ലെ...?അതും ചോദിക്കപ്പെടെണ്ട ആള്‍ ( ദേവൂടി ശ്രദ്ധിക്കുമല്ലോ) സാധാരണക്കാരി അല്ലാതിരിക്കുമ്പോള്‍... ഇന്ന് ഏറെ സോപിട്ടതിനു ശേഷമാണ് മറുപടി എഴ...ുതാമെന്ന് ദേവൂടി സമ്മതിച്ചത്...(അതോ അതെന്റെ തോന്നലും വ്യാമോഹവും മാത്രമാണോ...? തരുവിന് ലത, ഉമക്ക് ശശാങ്കന്‍ എന്ന പോലെ വ്യമോഹിക്ക് വ്യാമോഹം.....ഇല്ലന്നെ.. ദേവൂടിക്കു മനസ്സിലാകും...) 1 . താങ്കള്‍ എന്തിനാണ് എഴുത്തുകാരി ആയിരികുന്നത്..? 2 . ജീവിതത്തിലെ ഏറ്റവും വിഷമം പിടിച്ച സമയം ഏതായിരുന്നു? അതെങ്ങിനെ അതിജീവിച്ചു..? 3 . ജീവിതത്തിന്റെ പച്ച തുരുതുകളെ കുറിച്ചുള്ള ഏറ്റവും വലിയ പ്രത്യാശ എന്താണ്..? 4 . താങ്കളുടെ ചിത്രങ്ങളിലെ ദേവീ,ദേവ സ്പര്‍ശം സ്വന്തം സ്വഭാവ ഗുണത്തിലെ സൃഷ്ടി,സംഹാര വിശേഷങ്ങളെയാണോ സൂചിപ്പിക്കുന്നത്? 5 . കൂടുമ്പോള്‍ ഇമ്പം നല്‍കുന്നതല്ലേ കുടുംബം.എങ്കില്‍, കുടുംബത്തിന്റെ അച്ചടക്കം (എല്ലാ അര്‍ത്ഥത്തിലും ) സ്ത്രീ പക്ഷ വാദികളുടെ എതിര്‍പ്പിനു കാരണമാകുന്നതില്‍ കഴമ്പുണ്ടോ? 6 . ഭാരതീയ സ്ത്രീകള്‍ തന്‍ ഭാവ ശുദ്ധി വീണ്ടെടുക്കാന്‍ എന്ത് ചെയ്യണമെന്നാണ് താങ്കളുടെ അഭിപ്രായം..? 7 . ഇറോം ശര്മ്മിളയും അരുന്ധതീ റോയിയും തന്നെ അല്ലെ ശരി ? തസ്ലീമ നസ്രീന്‍ തെറ്റും..? 8 . താങ്കള്‍ ലോക പ്രധാന മന്ത്രി ആയി തിരഞ്ഞെടുക്കപ്പെട്ടാല്‍ ആദ്യം എടുക്കുന്ന തീരുമാനം? 9 . ഈ അറബ് രാജ്യങ്ങളൊക്കെ ഒന്ന് കാണണം എന്ന് തോന്നീട്ടുണ്ടോ ? എന്ത് കൊണ്ട്..? 10 . നാളെയുടെ രാഷ്ട്രീയം ആരുടെതായിരിക്കും..?
ചോദ്യം ഒരു സര്‍ഗ്ഗപ്രക്രിയ തന്നെയാണ് .കൂടരഞ്ഞി ദേവൂട്ടിയെ കളിയാക്കുകയാണോ എന്ന് ഒരു നിമിഷം തോന്നിപ്പോയി.ഇങ്ങനെ ചോദ്യ പ്രക്രിയ തുടര്‍ന്നാല്‍ "ചോദിക്കൂ ....പറയാം " എന്നാ പംക്തി തുടങ്ങിയാലോ  എന്ന ചിന്ത ഇല്ലാതില്ല...എന്നെ കളിയാക്കുകയാണോ എന്ന തോന്നല്‍ വന്നത് എന്തുകൊണ്ടാണെന്ന് പറയാം...ചോദിക്കപ്പെടെണ്ട ആള്‍ "സാധാരണക്കാരി അല്ല" എന്ന വാക്ക്...എല്ലാ മനുഷ്യരിലും അസാധാരണത്വം  ഉണ്ടാകും.അതിനെ അങ്ങിനെ പറയുന്നതിലും ഉചിതം - ഓരോ മനുഷ്യരും വ്യത്യസ്തരാണ് എന്നാണ് . വെളുത്ത പൂഴി മണലും ഉപ്പും കാണുമ്പോള്‍ ഒരുപോലെ തോന്നുമെങ്കിലും ഉപ്പിനു ഉപ്പിന്റെതായ ധര്‍മം ഉണ്ട്..രണ്ടും കര്‍മ്മത്തില്‍ വ്യത്യസ്തത പുലര്‍ത്തുന്നു.എന്നില്‍ "അസാധാരണത്വം " ദര്‍ശിച്ച കൂടരഞ്ഞിക്ക് നന്ദി...കൂടരഞ്ഞിയുടെ വ്യാമോഹം ദേവൂട്ടി മനസ്സിലാക്കിയിരിക്കണൂ
1 നിങ്ങളെന്നെ എഴുതുകാരിയാക്കി...ഓരോ മനുഷ്യരിലും ഒരു കവി,തത്വചിന്തകന്‍ ,എഴുത്തുകാരന്‍ എല്ലാം ഉണ്ട്...പക്ഷെ ജീവിതവും പ്രോത്സാഹനങ്ങളും മറ്റും ആണ് അതിനെ സമ്പുഷ്ടമാക്കുന്നത്...2 വിത്ത് നട്ടാല്‍ ഏതിനാണോ വെള്ളവും വളവും നാം കൊടുക്കുന്നത്, അത് തഴച്ചു വളരുന്നത് കണ്ടിട്ടില്ലേ? പക്ഷെ "ജന്മവാസന" ഒരു  ഘടകം തന്നെയാണ്.ഇനിയും എനിക്ക് എഴുത്തുകാരിയായി തുടരണം.ഞാന്‍ കലയെ സ്നേഹിക്കുന്നു.അതിലുപരി സമൂഹത്തെയും....അതിന്റെ ഉന്നമനത്തിനായ് നിലകൊള്ളണം...
2 . ജീവിതത്തില്‍ വിഷമം പിടിച്ച സംഭവം 'മ'യുടെ അഭിമുഖം എന്ന് പറഞ്ഞാല്‍ അല്ല ,ഉണ്ടായിട്ടുണ്ട് വലിയ വിഷമങ്ങള്‍ ...പക്ഷെ തികച്ചും വ്യക്തിപരം ആയതിനാല്‍ തല്ക്കാലം പറയുന്നില്ല.പക്ഷെ അതിനെ അതിജീവിക്കാന്‍ കഴിഞ്ഞു .എന്റെ വിശ്വാസമാണ് - എന്റെ ഗുരുവിന്റെ രൂപത്തില്‍ ഈശ്വരന്‍ വന്നു .നിങ്ങള്‍ക്ക് അത് എത്രത്തോളം ഉള്‍ക്കൊള്ളാന്‍ കഴിയും എന്നറിയില്ല.
3 പ്രതീക്ഷകളാണ് നമ്മെ ജീവിക്കാന്‍ പ്രേരിപ്പിക്കുന്നത്
4 .നമ്മുടെ എഴുതിലായാലും ,വരയില്‍ ആയാലും നമ്മുടെ എന്തെങ്കിലും സാമ്യതകള്‍ അല്ലെങ്കില്‍ ഗുണഗണങ്ങള്‍ ഉണ്ടായിരിക്കും.ഒരു പ്രത്യേക രീതിയില്‍ "keen observe " ചെയ്‌താല്‍ മനസ്സിലാക്കാവുന്നതെ ഉള്ളു..പിന്നെ സംഹാരം --  ദുഷ്ട ശക്തികളെ സംഹരിച്ചേ മതിയാകൂ.......അത്  പ്രകൃതി നിയമം
5 . കൂടുമ്പോള്‍ ഇമ്പം -കുടുമ്പം ഇപ്പോള്‍ അത് കൂടുമ്പോള്‍ "ഭൂകമ്പം" ആയി മാറി....
പിന്നെ ഒന്ന് കൂടിയുണ്ട് കൂടുമ്പോള്‍ അരഞ്ഞു പോകുന്നത് "കൂടരഞ്ഞി"(ദേവൂട്ടി യുടെ നര്‍മം ആണേ )
6 . ഭാരത സ്ത്രീകള്‍ തന്‍ ഭാവശുദ്ധി നഷ്ടപ്പെട്ടു എന്ന് ആര് പറഞ്ഞു?നഷ്ടപ്പെട്ടതിനെ മാത്രമേ വീണ്ടെടുക്കാന്‍ സാധിക്കൂ...
7 .എനിക്ക് ശരിയായി തോന്നിയത് ഇറാം ശര്മിളയെയാണ്.
9 അറബ് രാജ്യങ്ങള്‍ കണ്ടിട്ടില്ലാന്നു ദേവൂട്ടി പറഞ്ഞില്ലാ ....ഇതിനകം 2 അറബ് രാജ്യങ്ങളില്‍   ജോലി ചെയ്തിട്ടുമുണ്ട് കല്ലിവല്ലി എന്ന് പറഞ്ഞിട്ടുമുണ്ട്...
10 .ഇന്നിന്റെ രാഷ്ട്രീയം നമ്മുക്ക് തരുന്നത് പരസ്യമായ ഉള്പ്പോരും ചതി,വഞ്ചന etc ....അറിയാമല്ലോ
നാളെ ദേവൂട്ടീടെ ഭാവനയില്‍   "പട്ടാള ഭരണം " വരണം എന്നാലെ നമ്മള്‍ പഠിക്കൂ ...........
Ajeesh Kumar എഴുത്താണോ വര ആണോ കൂടുതല്‍ ഇഷ്ട്ടം?
Rani Priya  രണ്ടും ഒരുപോലെ ഇഷ്ടം .......
എന്നെ ചോദ്യം ചോദിച്ച് രണ്ട് ദിവസം ഉറക്കം കെടുത്തിയ
എന്‍റെ എല്ലാം സുഹൃത്തുക്കള്‍ക്കും നന്ദി..പത്താം ക്ലാസ് പരീക്ഷക്ക് പോലും ഞാന്‍ ഇത്ര ടെന്‍ഷന്‍ അടിച്ചിട്ടില്ല.എന്നെ ഞാന്‍ ആക്കിയ ബൂലോകത്തിനു നന്ദി ....'മ' ക്ക് പ്രത്യേക നന്ദി ....നന്ദി ആരോട് ഞാന്‍ ചൊല്ലേണ്ടു!!!
ചോദ്യങ്ങള്‍ ചോദിച്ച സുഹൃത്തുക്കള്‍ Noushad Vp Vadakkel,Mohamad Imthiyaztk,Hafeez Kt,Komban Moosa,Anju Aneesh ,Ismail Chemmad,Zaheer Malabari ,Sundar Raj Sundar ,Shanavas Elayoden,Usman Iringattiri,Kannan Arunkumar PrabhakaranPillai,Rakesh Rose,Shaju Ath,Naamoos നന്ദി......
ഇനിയും സൃഷ്ടികള്‍ പിറക്കട്ടെ........... എന്നാശംസിച്ചു കൊണ്ട്
Posted by റാണിപ്രിയ at Saturday, January 15, 2011 57 comments:
Email ThisBlogThis!Share to TwitterShare to FacebookShare to Pinterest
Links to this post
Monday, January 10, 2011
നീയെവിടെക്കാ ?ഞാനും വരട്ടെ ?
നീയെവിടുന്നാ ? നീയാരാ ?
നിന്നെയാരാ എന്റെടുത്തെക്ക്  പറഞ്ഞുവിട്ടത് ?
ശാന്തിയും സമാധാനവും എവിടെ കിട്ടും ?
നിന്റെ കൂടെ അതൊക്കെയുണ്ടോ ?
എങ്കില്‍ ഞാനും വരാം നിന്റെ കൂടെ ......
മോഹം മരണം വരെ !!
'ആത്മീയ മനുഷ്യന്‍ ' വിവേചനാത്മന്‍  !!
ജീവിതയാത്രയില്‍ എത്ര വണ്ടി മാറി -
ക്കയറണം  !! ലഭിക്കുമോ 'ശാന്തി,സമാധാനം '
യൗവ്വനവും ധനവും ഉണ്ടെന്നോര്‍ത്ത്  അഹങ്കരിക്കല്ലേ !
സുഹൃത്തേ മരണം അതെല്ലാം തട്ടിയെടുക്കും ...
എന്നിലെ എന്നെ തിരിച്ചറിഞ്ഞു ഞാന്‍
ലഭിച്ചൂ 'ശാന്തി യും സമാധാനവും '
സ്നേഹത്തിന്റെ ഭാഷയല്ലോ  ആത്മാവിന്‍ ഭാഷ
ജ്ഞാനചക്ഷു സ്സു തുറക്കൂ ..
തിരയൂ നിന്നിലെ നിന്നെ !!!
ഞാനിതാ നിന്‍ പാഥേയ മാര്‍ഗേ....
"ഈ വഴിയില്‍ ഇനിയെത്ര ദൂരം !!!"
Posted by റാണിപ്രിയ at Monday, January 10, 2011 44 comments:
Email ThisBlogThis!Share to TwitterShare to FacebookShare to Pinterest
Links to this post
Monday, January 3, 2011
റോസ്‌ മേരി ഇങ്ങെത്തി... റോസ്‌ കലര്‍ന്ന ഒരു വയലെറ്റ് നിറമാണവള്‍ക്ക് . ഒരജാന ബാഹു. എത്ര പേരാണവളെ  കാത്തു നില്‍ക്കണത് !! ഹോണടി കേട്ടാല്‍ ആരും ചെവി പൊത്തി പോകും .വലിയ രണ്ടു  കൊമ്പുമായി അങ്ങിനെ .. കുലുങ്ങി..കുലുങ്ങി..അവളുടെ വരവിനു തന്നെയുണ്ട് ഒരു ആന ചന്തം  !!ബസ്സ്  പുരാണം പലവരും പറഞ്ഞിട്ടുണ്ടെങ്കിലും റോസ്‌ മേരിയെ ഒന്ന് പരിചയപ്പെടെണ്ടേ?
ഡിഗ്രിക്ക്  പഠിക്കുന്ന സമയം..കണ്ണൂരില്‍ നിന്നും ഞാന്‍ വരുന്ന സ്ഥിരം ബസ്സ് അതാണ്‌ 'റോസ്‌ മേരി' (പേര് അതല്ല)അതിലെ കണ്ടനേയും ഡ്രൈവറെയും കിളിയേയും(ബാബു,രാജു,ജിമ്മി) സ്വന്തം ആങ്ങളമാരെപ്പോലെയാണ്   കാണുന്നത് !!ചേട്ടന്‍മാര്‍ ആണെങ്കിലോ നമ്മള്‍ സ്ത്രീ ജനങ്ങളെ സ്വന്തം സ്റ്റോപ്പില്‍ ഇറക്കി വിടുന്ന വരെ ആധി ആണ് (ആങ്ങളമാരുടെ ഉത്തരവാദിത്വം)കേറുംമ്പോളെ തുടങ്ങും "എന്താടോ ...നീയൊക്കെ സ്ഥിരമാക്കിയോ ഈ വണ്ടി..മുന്നിലും പുറകിലും ഒന്നും ഇല്ലേ വേറെ വണ്ടി...??" പാവം നമ്മള്‍ പാസ് കൊടുത്തു പോകുന്ന വിദ്യാര്‍ഥികള്‍ .. long റൂട്ട്  ആയതുകൊണ്ട് എന്തോ ഞങ്ങള്‍  കുറച്ചു പേരെ പരിഗണിക്കും.
അന്ന് ഒരു വെള്ളിയാഴ്ച ,എങ്ങിനെയോ റോസ്‌ മേരിയില്‍ കയറിപ്പറ്റി.സന്ധ്യയും കൂടെ ഉണ്ട്. (നമ്മള്‍ BSc.Maths ഫൈനല്‍ ഇയര്‍ )"കീയാന്‍  ഉള്ളോരു കീഞ്ഞിറ്റ് കേരാന്‍ ഉള്ളോരു കേരിയാ മതി...(കണ്ണൂര് കാര്‍ക്ക് മനസ്സിലാകും )" എന്ന് ബാബു വലിയ വായില്‍ നിലവിളിക്കുന്നുണ്ട് .ഫിനിഷിംഗ് പൊയന്റില്‍ ട്രോഫി വച്ചത് പോലെ "വേം നോക്ക് വേം നോക്ക് " എന്ന് പുലമ്പുന്നുമുണ്ട്. കിളി ആണെങ്കില്‍ ഫുഡ് ബോര്‍ഡില്‍ നിന്ന് കുട്ടികളെ 'തടവി' കയറ്റുന്നു.സ്പര്‍ശനസുഖം ആണ് കക്ഷീടെ ലക്‌ഷ്യം.അവന്റെ മൊബൈല്‍ പാടുന്നു "ചുംബനപൂ കൊണ്ട് മൂടീ ......"
എല്ലാ ദിവസവും ചീത്ത പറയുന്ന കണ്ടന്‍ എന്തോ സന്ധ്യയുടെ അടുത്ത് നിന്ന്‍ കുശുകുശുക്കുന്നു,ചിരിക്കുന്നുമുണ്ട്.അവള്‍ക്ക് പെട്ടെന്ന് തന്നെ സീറ്റ്‌ കിട്ടി ...ആ സത്യം സന്ധ്യ എപ്പോളോ പറഞ്ഞു .... "കേറുമ്പോള്‍ ഞാനവനെ നോക്കി കണ്ണിറുക്കി..അതുകൊണ്ടെന്താ സീറ്റ്‌ ഉറപ്പയാല്ലോ.."അവന്‍ സീറ്റില്‍ ഉരുന്ന മറ്റു കുട്ടികളെ ചീത്ത പറയുന്നു "50 പൈസ കൊടുത്ത് ഇരിക്കുന്നത് കണ്ടില്ലേ .."എന്ന് പിറു പിറുത്ത് സന്ധ്യയുടെ അടുത്തെത്തുമ്പോള്‍ ഒരു ചെറിയ മൂളി പ്പാട്ട് .."സന്ധ്യക്കെന്തിനു... സിന്ദൂരം......"  നിന്റെ തറവാട് സ്വത്താണോ റോസ്‌ മേരി എന്ന് ചോദിയ്ക്കാന്‍വെമ്പുന്നപോലെ സന്ധ്യ, എങ്കിലും ദേഷ്യം കടിച്ചമര്‍ത്തി പുറമേ പുഞ്ചിരി തൂകി....
എന്തായാലും തനിക്ക് സീറ്റ്‌ കിട്ടിയില്ല ശ്വാസം മുട്ടുന്നു.തൃശൂര്‍ പൂരത്തിനുള്ള ആളുണ്ട് റോസ്‌ മേരിയില്‍ . അപ്പോളേക്കും  കുഞ്ഞിനെ എടുത്തു കൊണ്ട്   ഒരു ചേച്ചി കേറി.പാസ്സ് കാര്‍ എഴുനേറ്റ് കൊട് എന്ന് അയാള്‍ കൂവുന്നു.ഞാന്‍ നോക്കുമ്പോള്‍ സന്ധ്യ കണ്ണടച് ഉറങ്ങുന്നു.ഇവളിത്ര പെട്ടെന്നുറങ്ങിയോ ? മക്കളെ നിങ്ങള്‍ക്കും ഈ സ്ഥിതി വരുമ്പോള്‍ ആരും എഴുനേറ്റ് തരില്ല കേട്ടോ രാജുവിന്റെ കമന്റ്‌ .
ശ്വാസം മുട്ടി പിടയുന്ന ഞാന്‍ മുകളിലെ കമ്പി പിടിക്കാനുള്ള ശ്രമത്തിലാ.."എന്തിനാ വെറുതെ കഷ്ടപ്പെടുന്നത് താഴത്തെ കമ്പിയില്‍ പിടിച്ചാ പോരെന്നു " ബാബു..ഉയരത്തിന്റെ കാര്യത്തില്‍ ദൈവം തന്റെ നേരെ കണ്ണടച്ചു എന്നാ സത്യത്തിന്റെ വേദന ഞാന്‍ അന്ന് മനസ്സിലാക്കി.രണ്ടു സീറ്റിനും മദ്ധ്യേ നിന്ന നിലയില്‍ അനങ്ങാന്‍ പറ്റാതെ വിഷമിച്ച് ഞാന്‍ .തൊട്ടടുത്ത് അമ്മയുടെ തോളത്ത്‌ കിടക്കുന്ന 2 വയസ്സുകാരന്‍ വലിയ വായില്‍ നിലവിളിക്കുന്നു  " എനിക്ക് JCB വേണം ..." അവന്റെ കൈയ്യില്‍ നോക്കിയപ്പോള്‍ ഒരു ചെറിയ കാര്‍ . അമ്മ JCB ക്ക് പകരം കാറില്‍ ഒതുക്കിയതാവാം.
ഞാന്‍ നില്‍ക്കുന്ന സീറ്റില്‍ ഇരിക്കുന്നു ഒരു ചേട്ടന്‍ .കഷണ്ടി കേറിയ മുടി.മീശ പിരിച്ചു വച്ചിട്ടുണ്ട്.ഉണ്ടക്കണ്ണന്‍ !! ഒരു റിട്ടയേര്‍ഡ്‌ മിലിട്ടറി  ആണെന്ന് തോന്നുന്നു.ഗൌരവത്തില്‍ ആണ് ഇരിപ്പ്.ഞാന്‍ ഒരു വളിച്ച ചിരി പാസ്സാക്കി,റോസ് മേരി ബ്രേക്ക്‌ ഇട്ടാല്‍ ചേട്ടന്റെ ദേഹത്ത് വീഴുമേ എന്ന മുന്‍‌കൂര്‍ ജാമ്യം മാതിരി .ഹേയ്...കക്ഷി നല്ല ഫോമിലാ ...ദഹിക്കുന്ന ഒരു നോട്ടവും.അയാള്‍ തന്റെ കൈയ്യിലുള്ള പ്ലാസ്റ്റിക്‌ സഞ്ചി കമ്പിക്കിടയില്‍ കെട്ടിയിട്ടുണ്ട്.എന്താണാവോ ആ സഞ്ചിയില്‍ ?പച്ചക്കറി ആകുമോ? അല്ല മക്കള്‍ക്ക് മഞ്ച് മിട്ടായി ആയിരിക്കും,അതുമല്ലെങ്കില്‍ പരിപ്പുവട...ആ എന്തേലും ആകട്ടെ ഞാനെന്തിനാ ഊഹിക്കുന്നത് !!പിന്നെ കുറച്ചു നേരം പുറത്തേക്ക് വായിനോക്കാന്‍ തുടങ്ങി....
ആ ചേട്ടന് ഇറങ്ങാന്‍ ആയീന്നു തോന്നുന്നു..മെല്ലെ മുടിയൊന്ന്(ഒന്നേ ഉള്ളൂ) കൈകൊണ്ട് ചായ്ച്ചു വച്ചു.2 സ്റ്റോപ്പ്‌ കൂടിയുണ്ട്.കക്ഷി മെല്ലെ സഞ്ചിയുടെ കെട്ടഴിക്കാന്‍ ശ്രമിക്കുന്നു.അഴിയുന്നില്ലല്ലോ!! അപ്പോളേക്കും ആ സ്റ്റോപ്പ്‌ കഴിഞ്ഞു.ഇനി ഒരു സ്റ്റോപ്പും കൂടി ഉണ്ട് കക്ഷി അഴിക്കാന്‍ ശ്രമിച്ചുകൊണ്ടിരിക്കുകയാണ്.പറ്റണില്ല.ഇത്തിരി ശക്തിയില്‍ വലിച്ചു.ഇല്ലാ...അടുത്ത സ്റ്റോപ്പില്‍ ഇറങ്ങാനുള്ളതാ ഒരു പുഴുങ്ങിയ ചിരിയുമായിആ കെട്ടിയ സഞ്ചി ശക്തിയില്‍ കടിച്ചു വലിക്കാന്‍ തുടങ്ങി.എന്നില്‍ മനുഷ്യസ്നേഹം വല്ലാണ്ടെ ഇരച്ചുകേറി.ഞാന്‍ സര്‍വശക്തിയും എടുത്ത് ഒരറ്റ വലി !! ഠപ്പേ .....  സഞ്ചി പൊട്ടി ...കുറെ tablets ചിതറി വീണു.നിലത്തു വീണ ഗുളികകള്‍ എടുത്തു നല്‍കവേ ഞാന്‍ ഓര്‍ത്തു എന്റെ ഊഹം തെറ്റിയെന്നു.അദ്ദേഹം എന്നോട് പറഞ്ഞു "മോന്‍ ആശുപത്രിയിലാ....."ഒരു ചെറു നൊമ്പരം എന്‍ മനസ്സില്‍ അവശേഷിപ്പിച്ചു കൊണ്ട് അയാള്‍ ഇറങ്ങിപ്പോയി.
ആളുകള്‍ കുറയാന്‍ തുടങ്ങി.ഹാവൂ ..സീറ്റ്‌ കിട്ടി സന്ധ്യയുടെ തൊട്ടു പിറകിലെ സീറ്റ്‌ .ഒരു യുദ്ധം കഴിഞ്ഞ പ്രതീതി.ലോകത്തിലെ ഏറ്റവും സന്തോഷം തരുന്ന നിമിഷം.(ഇത്രയും നേരം തൂങ്ങിപ്പിടിച്ച് സീറ്റ്‌ കിട്ടിയപ്പോള്‍ )  ഇത് എഴുതുമ്പോള്‍ ഞാന്‍ ഓര്‍ക്കുന്നു വേദന തരുന്ന ഷൂസിനു പകരം പുതിയത് വാങ്ങാന്‍ പറഞ്ഞ സന്ധ്യയോട് ഞാന്‍ പറഞ്ഞത് . ഇങ്ങനെയായിരുന്നു."സന്ധ്യേ..രാവിലെ മുതല്‍ വൈകീട്ട് വരെ ഈ ഷൂസ് തരുന്ന വേദനയും വിഷമവും സഹിച്ച് വൈകീട്ട് അത് വലിചൂരിയിടുമ്പോള്‍ കിട്ടുന്ന സുഖം വേറെ കിട്ടില്ലാന്നു"
ഞാന്‍ പറഞ്ഞ ഈ മറുപടി അവളില്‍ ചിന്തകള്‍ക്ക് വഴിയൊരുക്കി എന്നറിഞ്ഞു.പുറത്തേക്ക് കണ്ണും നട്ട് ഇരിക്കുമ്പോള്‍  യുദ്ധത്തിന്റെ ആലസ്യം കാരണം ഇത്തിരി മയങ്ങീന്നു  തോന്നുന്നു.പെട്ടെന്ന് ഞെട്ടി.എന്റെ പിറകില്‍ എന്തോ ഇഴയുന്ന പോലെ.തിരിഞ്ഞു നോക്കുമ്പോള്‍ ഒരു ബലിഷ്ഠമായകൈ പുറകിലെ സീറ്റില്‍ നിന്നും എന്റെ സീറ്റിലേക്ക്..  പേടിച്ച് സന്ധ്യയെ വിളിച്ചു. അവള്‍ വേഗം എന്റെയടുത്ത്  ഇരുന്നു.
ആ കറുത്ത കൈകള്‍ അമ്പലത്തിലെ വിഗ്രഹം എന്ന പോല്‍ എന്റെ സീറ്റിന്റെ വലതു വശത്തായ് പ്രതിഷ്ഠ ച്ചിരിക്കുന്നു സന്ധ്യ ഒന്നും നോക്കിയില്ല. ഷാളില്‍ കുത്തിയ സേഫ്റ്റി പിന്‍ വലിച്ചൂരി(സ്ത്രീകളുടെ ആയുധം 1 ) "സന്ധ്യേ വേണ്ട" എന്ന് ഞാന്‍ പറയുന്നുണ്ട്..അവള്‍ കുത്താന്‍ കൈകള്‍ പൊക്കിപ്പിടിച്ച് പിന്‍ വിരലുകള്‍ക്കിടയില്‍ തിരുകി.ഷോട്ട്പുട്ടിനു  ഒരുങ്ങുന്നത് പോലെ ഓങ്ങി ഓങ്ങി..ഒരറ്റ കുത്ത്.ഞാന്‍ കണ്ണുകള്‍ ഇറുക്കി അടച്ചു.ചോര ഒഴുകുന്നുണ്ടാകും എന്ന വിചാരിച്ചത്.. പക്ഷെ.......കണ്ണ് തുറന്നപ്പോള്‍ ആ കൈകള്‍ അങ്ങിനെ തന്നെ വച്ചിട്ടുണ്ട്,ഒരനക്കവും സംഭവിച്ചില്ല."ദേവൂ ...... യെവന്‍ പുലി തന്നെ..ഇത് ശീലമായി എന്ന തോന്നണത് ". പിന്‍ പ്രയോഗം കാരണം അവന്റെ കൈ അരിപ്പയായിട്ടുണ്ട് .അവന്‍ ചിന്തിക്കുന്നുണ്ടാകും "കൊക്കെത്ര കുളം കണ്ടതാന്നു "
അങ്ങനെ ആ തന്ത്രവും പാളിയതോടെ കണ്ടനെ വിളിച്ചു.ആങ്ങളയുടെ ഭാഗം അഭിനയിക്കാന്‍ അവസരം ലഭിച്ച പോലെ ആ കറുത്ത കൈയുടെ ഉടമസ്ഥന്റെ അടുക്കല്‍ ഇരുന്നു.അയാള്‍ ഇറങ്ങാന്‍ കാതോര്‍ത്തിരുന്ന നമ്മളെ അതിശയിപ്പിക്കുന്ന പോലെ കണ്ടു: വളരെ ഡീസെന്റ്‌ ആയ ആ മനുഷ്യനെ.കണ്ടാല്‍ വലിയ പൊസിഷനില്‍ ആണെന്ന് പറയും.മാന്യന്‍ !!
മാന്യന്മാരുടെ ഈ മുഖം മൂടി വലിച്ചെറിയാന്‍ ആരുമില്ലേ!!!
എല്ലാം കഴിഞ്ഞു.ഇനി കഷ്ടി അര മണിക്കൂറും കൂടിയുണ്ട്.ഒന്ന് സ്വസ്ഥമായ് ഉറങ്ങണം. എന്ന് കരുതി,ഇടത്തോട്ട് തിരിഞ്ഞപ്പോള്‍ കിളിയുടെ ഫോണില്‍ "ച്ചുംബനപ്പൂ ..കൊണ്ട് ..മൂടീ ..."
സംസാരിക്കുന്നതിനിടയില്‍ പാളി നോക്കുന്നത് കണ്ടു...ഒന്ന് കൂടി ഒതുങ്ങി വലതു വശത്തേക്ക് ചാഞ്ഞിരുന്നു..അപ്പോള്‍ അങ്ങകലെ ഡ്രൈവറുടെ കണ്ണാടിയില്‍ രണ്ടു കണ്ണുകള്‍ തന്നെത്തന്നെ നോക്കുന്നുണ്ടായിരുന്നു............
വര്‍ഷങ്ങള്‍ കൊഴിഞ്ഞിട്ടും ദേവുട്ടിയെയും, സന്ധ്യയെയും പോലുള്ള പെണ്‍കുട്ടികളെയും,മാന്യന്മാരെയും പേറി ഇന്നും "റോസ് മേരി " ജൈത്ര യാത്ര തുടരുന്നു..
Posted by റാണിപ്രിയ at Monday, January 03, 2011 65 comments:
Email ThisBlogThis!Share to TwitterShare to FacebookShare to Pinterest
Links to this post
Newer Posts Older Posts Home
Subscribe to: Posts (Atom)
എം ടി യുടെ മഞ്ഞ്
വളരെ മുന്നേ വായിക്കപ്പെടേണ്ട എം ടി യുടെ സുന്ദര പ്രണയകാവ്യം. മഞ്ഞ് എന്ന നോവലിന്റെ  മധുരസംഗീതം എന്റെ സിരകളില്‍ ചലനം സൃഷ്ടിച്ചിരുന്നു എന്ന് പ...
റോസ്‌ മേരി ഇങ്ങെത്തി... റോസ്‌ കലര്‍ന്ന ഒരു വയലെറ്റ് നിറമാണവള്‍ക്ക് . ഒരജാന ബാഹു. എത്ര പേരാണവളെ  കാത്തു നില്‍ക്കണത് !! ഹോണടി കേട്ടാല്‍ ആരും ച...
എന്റെ അമ്മ !! എന്റെ ഗുരുവും ദൈവവും !!
അമ്മ എന്റെ ജീവനില്‍,ആത്മാവില്‍,രക്തത്തില്‍ നിറഞ്ഞു തുളുമ്പുന്നു.ദു:ഖഭാണ്ഡവുമേന്തിയുള്ള  എന്റെ ജീവിത യാത്രയില്‍ കണ്ടുമുട്ടിയ മഹാത്മാവ് ...
എന്റെ കൊല്ലൂര്‍(മൂകാംബിക) യാത്ര !!!
അപ്രതീക്ഷിതമായിരുന്നു എന്റെ മൂകാംബിക ദര്‍ശനം.വളരെക്കാലമായി ആ സന്നിധിയില്‍ എത്തിച്ചേരണം എന്നും ദര്‍ശനഭാഗ്യം ലഭിക്കണം എന്നും കൊതിക്കുന്നു.പക്ഷ...
ബ്ലോഗ്ഗേര്‍സ് മീറ്റ് ദേവൂട്ടീടെ അദമ്യമായ ഒരു ആഗ്രഹമായിരുന്നു.പരസ്പരം കാണാതെ അക്ഷരങ്ങള്‍ കൊണ്ട് ഗുസ്തി പിട...
October 14-2011 റാണി    ട്രാവെല്‍സ്  മൂന്നാര്‍   യാത്രക്ക് ഒരുങ്ങിനില് ‍ ക്കുന്നു .ഞങ്ങള്‍‍ യാത്ര പുറപ്പെടുകയാണ് മുന്നാറിലേക്ക് ..... ...
കൊട്ടിയൂര്‍ - ഉത്തരകേരളത്തിലെ ദക്ഷിണകാശി
അന്ധകാരത്തിനുമീതെ പ്രകാശമാകാന്‍ ഭഗവാന്‍ സര്‍വ്വ സംഹാരത്തിന്റെ തൃക്കണ്ണ് തുറന്ന കഥയില്‍ കൊട്ടിയൂരിന്റെ കഥ തുടങ്ങുന്നു.മൂല പ്രകൃതിയെ ആരാധിച്ച...
പുതുമയുമായ്‌ പുതുവര്‍ഷ പുലരി ....
വേദനകള്‍ തേങ്ങലായ് മാറുമ്പോ- ളെന്‍ മോഹം കടിഞ്ഞാണിടുമ്പോള്‍ പറയാന്‍ കഴിയാത്തോരെന്‍ കദനം ഇന്നെന്‍ അക്ഷര മാ യ് മാറിടുന്നു എന്തിനെന്‍ മോഹങ്...
ബാഗില്‍ അലക്കി തേച്ച മുണ്ടും വെളുത്ത ഷര്‍ട്ടും,പിങ്ക് നിറമുള്ള സാരിയും വൃത്തിയായ് മടക്കി വയ്ക്കവേ,അലസനായ് കിടക്കയില്‍ കമിഴ്ന്നു കിടക്കുന്...
2010 ജുലൈ 24 ദേവൂട്ടി ബൂലോകത്തില്‍ പിറന്നു.. ബ്ലോഗ് ഉണ്ടാക്കുന്നതെങ്ങിനെയെന്ന് അറിയുമോ ? ഷാല്‍വിന്‍ ...
There was an error in this gadget
എം ടി യുടെ മഞ്ഞ്
എന്റെ അമ്മ !! എന്റെ ഗുരുവും ദൈവവും !!
എന്റെ കൊല്ലൂര്‍(മൂകാംബിക) യാത്ര !!!
കൊട്ടിയൂര്‍ - ഉത്തരകേരളത്തിലെ ദക്ഷിണകാശി
പുതുമയുമായ്‌ പുതുവര്‍ഷ പുലരി ....
I am a S/W Engineer കഥകളോടും കവിതയോടും പ്രേമം. എന്തോ ഒരു ആത്മബന്ധം.മനസ്സിലുള്ളത് വെറുതെ കുത്തിക്കുറിച്ചിരുന്നു സ്വന്തം ഡയറിയില്‍,ആരും കാണാതെ ഒരു മൂലക്ക് ഒളിച്ചു വച്ചു. ഇപ്പോള്‍ സ്വന്തം ബ്ലോഗിലൂടെ ഇത് പബ്ലിഷ് ചെയ്യുന്ന സുഖം ആസ്വദിക്കട്ടെ .പിന്നെ എന്റെ ഏകാന്തമായ നിമിഷങ്ങള്‍ ചിത്രരചന യിലൂടെ ആനന്ദ കരമാക്കി തീര്‍ക്കും. ബ്ലോഗ്ഗെറിനു നന്ദി........ഈ വഴിക്ക് വന്ന സുഹൃത്തുക്കളെ നന്ദി...
View my complete profile
എന്റെ കൊല്ലൂര്‍(മൂകാംബിക) യാത്ര !!!
Feedjit Live Blog Stats
എന്റെ കൊല്ലൂര്‍(മൂകാംബിക) യാത്ര !!!
താഴെ കൊടുത്തിരിക്കുന്ന HTML code നിങ്ങളുടെ ബ്ലോഗില്‍ ഒരു HTML/Java script ഗാഡ്ജെറ്റ് ആയി നല്‍കൂ. ദേവൂട്ടിയുടെ Logo നിങ്ങളുടെ ബ്ലോഗിലും വരും..
Feedjit Live Blog Stats
ഇപ്പോള്‍ എന്നെ വന്നു നോക്കിയവര്‍
Ranipriya. Awesome Inc. template. Powered by Blogger.